
বিজ্ঞপ্তি 


বর্তমান সংস্করণে হিন্দৃস্থানী সংগীতের ইতিহাস পরিবধিত ও 
পরিমাজিত রূপে প্রকাশিত হল। প্রথম সংস্করণে হিন্দস্থানী 
সংগীতের প্রাচীন ও মধ্য যুগ অন্তর্ভক্ত ছিল। বর্তমান 
'স্করণে আধুনিক যুগও সংক্ষিপ্ত আকারে যোগ করা হয়েছে; 
তার মধ্যে বাংলা দেশের বিবরণ কিছু প্রাধান্য পেয়েছে। 
এই গ্রন্থের উদ্দেন্ট ও কলেবরের সীমাবদ্ধতার বিবেচনায় 
তথ্যের সন্নিবেশ সীমিত করা হয়েছে। 

মুদ্রণ-সম্পকিত বিষয়ে শ্রীজগদিন্ত্র ভৌমিক বিশেষ 
আনুকূল্য করেছেন। তাঁকে আন্তরিক কৃতজ্ঞতা জানাই । 

শরীপ্রফুল্পকৃমার দাস 


ভারতীয় সংগীতের ইতিহাস যথাযথভাবে আজও লিখিত হয় 
নাই । শ্রদ্ধেয় ত্বামী প্রজ্ঞানানন্দজী তাহার “রাগ ও রূপ' ও 
“সংগীত ও সংস্কৃতি” নামক ধারাবাহিকভাবে প্রকাশিত গ্রন্থে 
প্রাগৈতিহাসিক ও শাস্ত্রীয় যুগের সংগীতের যে বিপুল উপাদান 
ংগ্রহ করিয়াছেন, সেইজন্য আমরা সকলেই তাহার নিকট 
বিশেষভাবে ঝণী। শ্রদ্ধেয় ডকুর অমিয়নাথ সান্যাল শাস্ত্রীয় 
সংগীত সম্বন্ধে যে গবেষণা করিতেছেন তাহার মূল্যও যথেষ্ট। 
সম্প্রতি কলিকাতা বিশ্ববিগ্ভালয় এবং বঙ্গীয় প্রাদেশিক সরকারের 
পরিচালিত শিক্ষক-গঠন বিষয়ে ভারতীয় সংগীতের ইতিহাস 
একটি প্রয়োজনীয় পাঠ্য বিষয়রূপে গৃহীত হইয়াছে । সম্প্রতি 
বাংলার বহু ছাত্র-ছাত্রী সংগীত-শিক্ষায় যোগদান করিয়াছে। 
তাহাদের পক্ষে ভারতীয় সংগীতের বিস্তৃত ইতিহাস পাঠ বা 
গবেষণা বিশেষ কঠিন । 
এই সকল তরুণ শিক্ষার্থীদের জন্য সহজপাঠ্য একটি পুস্তক 
প্রয়োজনীয় । ভারতীয় সংগাতের ইতিহাস তিন ভাগে বিভক্ত। 
প্রথম ভাগে প্রাগৈতিহাসিক ও শাস্ত্রীয় সংগীতের বিবরণ ; 
দ্বিতীয় ভাগে মুসলিম সংস্কৃতির সংযোগে মার্গসংগীতের বিকাশের 
পরিচয় ও তৃতীয় ভাগে ইংরাজের ভারতে আগমনের পর হইতে 
আজ পর্যস্ত ভারতীয় সংগীতের প্রগতির বর্ণনা থাকা 
প্রয়োজনীয়। বর্তমান গ্রন্থে প্রাগৈতিহাসিক ও শাস্ত্রীয় যুগ 

হইতে আরম্ভ করিয়া মধ্যযুগ পর্যস্ত আলোচনা লিপিবদ্ধ 
রহিয়াছে । অবশ্য হিন্দুস্থানী সংগীতের ইতিহাসই বাংলার 
শিক্ষা বিভাগের প্রধান পাঠ্য । আমরা কর্ণাটিক সংগীত 
সম্বন্ধে আলোচন৷ করি নাই। বাংলার প্রাদেশিক সংগীতের 
বিবরণ ছাত্র-ছাত্রীগণ অন্যান্য গ্রন্থে থেষ্টই পাইবেন । 

“হিন্দুস্থানী সংগীতের ইতিহাস”এর প্রথম ভাগ যাহা! এক্ষণে 
প্রকাশিত হইতেছে তাহাতে বৈদিক যুগ হইতে আরম্ত করিয়া 
পদ ও খেয়ালের উৎপত্তি পর্যস্ত প্রয়োজনীয় সব কথাই 
লিখিত হইয়াছে । আমার লিখিত প্রবন্ধ ও বক্ততাসকল 
গুছাইয়৷ এই গ্রন্থপ্রকাশে বিশেষভাবে আমার ছাত্রী কল্যাণীয়া 
কুমারী অরুণ! বাগচী বি. এ. বি, টি. বি. মিউজ, সংগীত- 
বিশারদ এৰং বিজয়া চট্টোপাধ্যায় বাগ্যিবিশারদ বিশেষভাবে 
সাহায্য করিরাছেন এবং আমার গুরুভ্রাতা জনাব সৌকত 
আলী খান ( সেনী ) সাহেব এই গ্রন্থ প্রকাশে বিশেষ সহায়তা 
করিয়াছেন। ইহাদের নিকট আমি বিশেষভাবে খণী রহিলাম। 
এক্ষণে বঙ্গীয় ছাত্রছাত্রীবৃন্দ এই গ্রন্থপাঠে যদি একটু উপকার 
বোধ করেন তবেই আমাদের শ্রম সার্থক হইবে বলিয়া 
মনে হয়। 

অবতারণা! 


ভারতীয় সংগীতের ইতিহাসকে মোটামুটি তিন ভাগে ভাগ করা 
হয়েছে__ প্রাচীন যুগ, মধ্য যুগ ও আধুনিক যুগ । প্রাচীন যুগ 
বলতে প্রাক-বৈদিক এবং বৈদিকোত্তর যুগ বোঝায়। এই 
যুগের ব্যাপ্তি আনুমানিক খুস্ট-পূর্ব ৪০০০ বৎসর থেকে খৃস্টীয় 
১০০০ বৎসর পর্যন্ত । মধ্য যুগের ব্যাপ্তি ১১০০ খুস্টাব্দ থেকে 
১৮০০ খৃস্টাব্ৰ পর্যন্ত । এই যুগে সংগীতে মুস্লীম প্রভাব লক্ষ্য 
করা যায়। তার পরবতাঁ সময়কে বল] হয় আধুনিক যুগ। 
ভারতীয় সংগীতের ইতিহাসের ঠিক কবে যে স্বুত্রপাত 
হয়েছিল তৎসম্বন্ধে মতান্তর আছে। লিপির অভাব ও ছুর্বোধ্যতা, 
মুদ্রাযন্ত্র ও গ্রন্থের অভাব স্ব্পতা ও ছুপ্াপ্যতা, দীর্ঘ সময়ের 
ব্যাপ্তি ইত্যাদি বহুবিধ কারণে ইতিহাসের স্চনা নিরূপণ করাও 
হুর । সে-সব সত্বেও অধিকাংশ পণ্ডিতগণ যে মত গ্রহণযোগ্য 
মনে করেছেন বর্তমান গ্রন্থে তদন্নুদারী মতই লিপিবদ্ধ হল। 


.  প্রাক-বৈদিক যুগ 
৯৪০ থৃস্ট-পূর্বাব্দ -২৫০০ থুস্ট-পূর্বাব্ৰ 
প্রাক-বৈদিক যুগে সংগীতের অস্তিত্ব পিন্কু-সভাত| থেকে অনুমান 
করা যায়। স্যর জন মার্শালের মতে সিম্ধু-সভ্যতার কাল 
আহ্মানিক ৫০০০ খুস্ট-পূর্বাব্দ থেকে ৩০০০ খৃস্ট-পূর্বাব্ৰ পর্যন্ত । 
মহেঞ্জোদড়ো ও হরাগ্ার ধ্বংস্ভূপ থেকে প্রাপ্ত নিদর্শন থেকে 


জানতে পারা যায় যে সে যুগেও নিয়মবদ্ধ সংগীতের প্রচলন 
ছিল। এমন-কি সাত স্বরের ব্যবহারও যে সে যুগে ছিল তার 
প্রমাণ ধ্বংসস্তূপে প্রাপ্ত সাত ছিদ্রযুক্ত বাঁশি। তা ছাড়া, 
বর্তমান যুগের রবাব ও স্বরোদের মতো অন্ত্রীযুক্ত কয়েকটি 
বীণা, মুদঙ্গাদি চামড়ার বাচ্যন্ত্র, খঞ্জনী বা করতাল এবং ব্রোঞ্জ- 
নিমিত নৃত্যশীল! নারী ও নর্তকের মুতি নিঃসন্দেহে গীত-বাদ্য- 
নৃত্যের প্রচলন প্রমাণ করে । আর শিবমুতি দেখে মনে হয়, 
দ্রাবিড় সভ্যতায় শিবপুজার রীতি ছিল। পরবর্তীকালে 
শিবকে গুরুরূপে গ্রহণ করা হয়েছে, এবং ব্রহ্মাকে বল! হয়েছে 
স্থপ্টিকর্তা । 


বৈদিক যুগ 
আহ্বমানিক ২৫০০ খুষ্ট-পূর্বাব্দ _ ১০০০ থুষ্টাব্র 
সিন্বুসভ্যতার প্রামাণিক কাল এখনও নির্ধারিত হয় নি। 
বৈদিক সভ্যতা তার আগে বা পরে তাও ঠিকভাবে জান। যায় 
নি। সেজন্যই বেদের যথার্থ কাল নির্ণয় করা খুবই কঠিন। 
অনেকে বৈদিক সভ্যতার কাল নির্ণয় করেছেন ১০০০ খুস্ট- 
পূর্বাব্ধ। জর্মান পণ্ডিত ম্যাকৃস্মূলারের মতে বেদের কাল 
১২০০ খুস্ট-পূর্বা থেকে ১০০০ থুস্ট-পূর্বাব্দ ; আবার ডক্টর 
উইন্টারনিজের মতে খুস্ট-জন্মের ২৫০০ বৎসর পূর্বে। শ্রদ্ধেয় 
বালগঙ্গাধর তিলক বলেছেন, বৈদিক সভ্যতার কাল ৫০০০ খৃস্ট- 
পূর্বাব্ধ। অধ্যাপক হার্মান জেকবের মতে বেদের বয়স ৬৫০০ 

বৎসর । ডক্টর বুলার পূর্বোক্ত ছুজনের মত কিছুটা সমর্থন 
করেছেন । 

উাল্লখিত বিভিন্ন মত পর্যালোচনা করে ৪০০০ খুস্ট-পূর্বা্ৰ 
থেকে ১০০০ খৃস্টাব্ পর্যস্ত সময়কে বৈদিক যুগ বলা যায়। 
এই সময়েই ভারতীয় সংগীতের রূপকে অল্পবিস্তর স্পষ্টভাবে 
দেখতে পাওয়া যায়। বৈদিক যুগের আরম্ভ ঝক বেদ থেকে। 
ঝক বেদে বিভিন্ন খক-ছন্দের মন্ত্র আছে । এই মন্ত্রগুলি বিভিন্ন 
দেবতার উদ্দেশ্যে রচিত হয়েছে । দেবতাদের তুষ্টির জন্য এই 
মন্ত্রগুলিতে স্বরসংযোগ করে সামগ খষিরা গান করতেন । 
এ ভাবেই সাম বেদের স্থষ্টি হয়। আচার্য সায়ন বলেছেন : 
গীতিরূপা মন্ত্রঃ সামানি। এই সাম বেদই ভারতীয় সংগীতের 
মূলাধার। “ঝক প্রতিশাখ্য' বৈদিক সংগীত সম্বন্ধে একখানি 
প্রামাণিক গ্রন্থ । সামগান সাধারণত যাগযজ্ঞ বা কোনো 
আভুাদয়িক অনুষ্ঠানে গাওয়া হত। এই সাম বেদ প্রধানত 
ছুই ভাগে বিভক্ত-_ আচিক ও ভ্তোভিক। আবার আচিকের 
তিন ভাগ-_ পূর্বাচিক, অরণ্য সংহিতা৷ ও উত্তরাচিক। পূর্বাচিক 
হল মুল গানের সমষ্টি; তার মধ্যে গ্রামে-গেয় গানঃ অরণ্যে- 
গেয় গান, উহ ও উহা এই চারটি ভাগ আছে । উত্তরাচিকের 
গানগুলিকে প্রগাথ বলা হত। পুবাচিকে অরণ্যে-গেয় গানগুলি 
ছিল অরণ্যবাসী খত্বিক ও সামগদের জন্যে । গ্রামে-গেয় 
গানগুলি গৃহবাপীদের জন্যে নির্ধারিত ছিল। এই গ্রামে-গেয় 
গান থেকে বৈদিকোত্তর গান্ধর্ব বা মার্গ, মার্গ থেকে উদ্ভৃত দেশী, 

এবং তা থেকে বর্তমান ক্ল্যাসিকাল গানের উৎপত্তি হয়েছে 
বলে মনে হয়। 
যে সামগান গাওয়া হত তার ছিল ছুই রুপ 
আভতযুদয়িক ও আভিচারিক। আত্ুযুদয়িক অর্থে যে সামগান 
যাগযজ্ঞ পৃজা-অর্চন প্রভৃতিতে গাওয়া হত । আভিচারিক 
গানের ব্যবহার হত সম্পূর্ণ ভিন্ন উদ্দেশ্টে । এই গানের প্রভাবে 
মারণ উচাটন বশীকরণ প্রভৃতির সাহায্যে মনস্কামনা সিদ্ধ করা 
হত। পরবর্তীকালে আভিচারিক সংগীত সাধারণের কাছে 
একেবারে লুপ্ত হয়ে যায়। সম্ভবত এই সংগীতের অপব্যবহার 
ও কুফল দেখেই প্রচার বন্ধ করা হয়েছিল। আভিচারিক 
ংগীতের রূপ বা পদ্ধতি যে কিরূপ ছিল আজ আর তা! জানবার 
কোনোই উপায় নেই । তবে উত্তর-€দিক যুগেও এই সংগীতের 
ধার! যে অতি গোপনে প্রবাহিত ছিল তার প্রমাণ মাঝে মাঝে 
শাস্ত্রে বা কাব্যে প্রকাশিত হয়ে পড়েছে । এই সংগীতকে 
রহস্যাসংগীতও বলা হত। এর সঙ্গে গান্ধার গ্রামের একটা 
নিবিড় সম্বন্ধ ছিল বলে মনে হয়। প্রাচীন সংগীতের ষড়জ 
গ্রাম বা মধ্যম গ্রাম সম্বন্ধে যেমন জানা যায় গান্ধার গ্রাম সম্বন্ধে 
সেভাবে কিছুই জানা যায় না। হয়তো৷ এই গান্ধার গ্রামের 
স্বরবিন্তাসই আভিচারিক সংগীতের উৎস ছিল। 
আভিচারিক এবং আভ্যুদয়িক উভয় সংগীতই বৈদিক 
ংগীতের অস্তর্গত। বৈদিক যুগে এক ত্বর থেকে সাত স্বরের 
ক্রমবিকাশের স্তর দেখতে পাওয়া ষায়। যেমন, আচিকে একটি 


ব্বরের, গাথিকে ছুই স্বরের, সামিকে তিন স্বরের, স্বরাস্তরে চার 
স্বরের, ওড়বে পাচ স্বরের, ষাড়বে ছয় স্বরের ও সম্পূর্ণে সাত 
সবরের বিকাশ দেখা যায়। শেষের তিনটির প্রচলন বর্তমান 
যুগের ভারতীয় সংগীতেও আছে । সাধারণত সামিক যুগ অর্থাৎ 
তিনটি ন্বরের যুগ থেকে সম্পূর্ণ যুগের বিকাশে সংগীতের একটি 
পরিপূর্ণ রূপ পাওয়া যায়। এই বিভিন্ন স্বরের বিকাশ থেকে 
সিদ্ধান্ত করা অসমীচীন হবে না যে বৈদিক যুগে সংগীতে তিন 
স্বর থেকে সাত স্বর ব্যবহার কর হত। (বৈদিক সাহিত্য, 
শিক্ষা ও প্রতিশাখ্য থেকে বৈদিক সংগীত সম্বন্ধে জানতে পারা 
যায়। “ধক প্রতিশাখ্য” বৈদিক সংগীত সম্বন্ধে একটি প্রামাণিক 
গ্রন্থ। এই গ্রন্থের রচনাকাল আন্নমানিক ৩০০ খুস্ট-পূর্বাব্দ, 
রচয়িতা সম্বন্ধে মতভেদ আছে । কারো কারো মতে ওদব্রজি, 
আবার মতান্তরে সৌনক-কর্তৃক এই গ্রন্থ রচিত হয়েছিল । 
উক্ত গ্রন্থ থেকে জান। যায় যে ধক বেদের যুগে উদাত্ত অনুদাত্ত 
এবং স্বরিত, কম্বরের এই তিনটি ভাগ করা হত। এই তিন 
শ্রেণীর স্বর থেকে যথাক্রমে তারা উদারা ও মুদারা এই ব্রি 
স্থানের ধারণা হয়েছে বলে অনেকে মনে করেন । আবার 
অনেকের মতে মা গা রে-_ উদাত্ত, সা-_ অন্ুদাত্ত এবং নিধা পা 
-_স্বরিত। স্বরের বৈদিক পরিভাষ! ছিল যম। বেদগান প্রায়শই 
তিনটি ব] চারটি স্বরে গাওয়া হত । বৈদিক সাত যমের নাম 
ছিল-_ প্রথম দ্বিতীয় তৃতীয় চতুর্থ ক্ুষ্ট মন্ত্র ও অতিম্বর । বৈদিক 
মন্ত্র মাগারে সানিধা পা এই অবরোহ গতিতে সাত স্বরে 

গাওয়া হত। 

তৎকালে লয়-নির্ধারণের জন্য মাত্রার প্রচলন ছিল । মাত্রা- 
ভাগ অনুযায়ী হুম্ব দীর্ঘ ও প্রত এই তিন বিভাগ দেখা যায়। 
এক মাত্রা স্থায়ী স্বরকে তুন্ব, ছ মাত্রা স্থায়ী স্বরকে দীর্ঘ, আর 
তিন মাত্রা স্থায়ী স্বরকে প্রত বলা হত। তা ছাড়া, গায়ত্রী 
উধিভ.ক অনুষ্ঠপ বৃহতী পংক্তি ভাগতী ও নিষ্টপ এই সাতটি 
ছন্দ ব্যবহৃত হত। 

সামগান যখন গাওয়া হত তখন তাকে সাতটি' ভাগে ভাগ 
করে গাওয়। হত। গানের প্রথমেই হুংকার দেওয়া হত অর্থাৎ, 
“হুংঃ শব্ধ ব্যবহার করা হত। গানের শেষে থাকত প্রণব বা 

কার । 

ক প্রতিশাখ্যের পরবর্তাঁ সংগীত-সম্বন্ধীয় গ্রন্থ হিসাবে 
“পাণিনিশিক্ষার নাম করা যায়। পাণিনির আবির্ভাবকাল 
খুস্ট-পূর্ব ৩৫০ অব্দ। পাণিনি বর্ণমালার বিভিন্ন বর্ণের সঙ্গে 
নুরের সামপ্রন্ত করেছেন । তিনি বলেছেন, উত্তরাঙ্গে নি উদাত্ত, 
ধা অনুদাত্ব, পা! স্বরিত এবং পর্বাঙ্গে গা উদাত্ত, রে অন্ুদাত্ত, 
সা ম্বরিত। “পাণিনিশিক্ষা*য় শিবমতের নাম পাওয়া যায়। 
স্যর উইলিয়ম হাণ্টার “ইম্পিরিয়াল গেজেটিয়ার অব ইখিয়া'য় 
লিখেছেন যে ভারতীয় সংগীতের স্বর ও স্বরলিপি পাণিনির 
সময় থেকেই প্রচলিত ছিল । সংগীতে ব্যবহৃত স্বরগুলির নাম 
ছিল সা রে গামা পাধা নি। 

'পাণিনিশিক্ষা'র পর সামবেদের নানা শিক্ষা-গ্রন্থে সংগীত 


বিষয়ের আলোচনা আছে । সাম বেদে স্বর ও ছন্দে অনেক 
বৈচিত্র্য দেখা যায়। সামগান ধারা গাইতেন তাদের উদ্‌্গাতা 
বলা হত। গানের সঙ্গে বীণ! মৃদঙ্গ হত্যাদি বাছা ও নৃত্যের 
সহযোগ থাকত । 

বৈদিক যুগে বহুবিধ বাছ্যযন্ত্রের উল্লেখ পাওয়া যায় । সে- 
সব যন্ত্রের নির্মাণ-প্রণালীও লিপিবদ্ধ আছে । বৈদিক সাহিত্যে 
বীণা ও বেণু এই ছুটি যন্ত্রের উল্লেখ প্রাচীনতম । চামড়ার বাছ্- 
যন্ত্র হিসাবে ছন্দ্ুভি ভূমিছুন্দ্ভি ইত্যাদির উল্লেখ বহু প্রাচীন । 
তা ছাড়া, ঝক বেদে গর্গর, পিঙ্গ বা ধন্ুযন্ত্রের নাম পাওয়া যায়। 
পিঙ্গ বা ধন্ুযন্ত্র নীলাভ তাত্রবর্ণের তন্ত্র বা নাড়ি দিয়ে তেরি 
করা হত। অনেকের মতে এই পিঙ্গ যন্ত্রটিই পরে বাহুলীন বা 
বেহালা যন্ত্রে পরিণত হয়েছে । উপরস্ত বৈদিক যুগে কর্করী 
আধাটী ঘাতলিকা কাগুবীণ। নাড়ী বনম্পতি ইত্যাদি বাগ্যযন্ত্রের 
উল্লেখ পাওয়া যায়। অবশ্য সকল যন্ত্রের মধ্যে বীণাই ছিল 
প্রধান । সে যুগে নানা নামে বন্ুপ্রকারের বীণা প্রচলিত ছিল 
বলে প্রমাণ পাওয়া যায়। যেমন, ওঁদদ্বরী বীণা, পিচ্ছলা বা 
পিচ্ছোড়া বীণা, শততন্ত্রী বীণা, কাত্যায়নী বীণা, গোধা বীণ! 
ইত্যাদি । 


পৌরাণিক যুগ 

থৃস্ট-পূর্ব ১৫০০ অব্দ থেকে ৫০০ খুস্ট-পূর্বাব্ধ পর্যস্ত সময়কে 
পৌরাণিক যুগ বল! হয়। এই ঘুগের সংগীত সম্বন্ধে খুব 
বিশদভাবে জানা না গেলেও 'পাণিনিশিক্ষা ও “পাতঞ্জলস্ুত্র' 
গ্রন্থে সংগীতের প্রচলন -সম্পকিত উল্লেখ পাওয়া যায় । ভারতীয় 
মহাকাব্য দুটিতেও সংগীতের উল্লেখ আছে। মহাভারতে, 
উত্তরাকে নৃত্য শিক্ষা দেওয়ার জন্যে বৃহন্নলারূপী অর্জুনকে নিধুক্ত 
কর! হয়েছিল। তা ছাড়া; মহাভারতে সাত ব্বর (যম নয়) শ্রুতি 
মু্ঘনা, ষড়জ মধ্যম ও গান্ধার এই তিন শ্রাম ও রাগের নাম 
পাওয়া যায়। রামায়ণে, লক্ষ্মণ স্থগ্রীবের অন্তঃপুরে প্রবেশকালে 
বীণাবাদনে উদ্ভূত সুর শুনেছিলেন। সর্বোপরি লব-কুশের 
রামায়ণ গানকে রীতিমত রাগসংগীত বলা যায়। লব-কুশের 
গান শুনে স-সভাসদ রামচন্দ্র মুগ্ধ হয়েছিলেন। তাদের মনেও 
আনন্দের সধ্ধার হয়েছিল-_ হলাদায়ৎ সর্বগাত্রানি মনাংসি 
হৃদয়ানি চ। কাজেই সন্দেহ থাকে না যে সভায় লব-কৃশ 
রাগসংগীতই পরিবেশন করেছিলেন । 

পৌরাণিক যুগে শিবকে সকল শিল্পকলার গুরুরূপে কল্পন! 
কর! হয়েছে। শুধু তাই নয়, দেবাদিদেব শিব বাণী তথা ভাষার 
জনয়িতা রূপেও কল্পিত । যথা-_. 

নৃত্যাবসানে নটরাজরাজে ননাদ ঢক্কাং নবপঞ্চবারম্‌। 

উদ্ধতু'কামঃ সনকাদিসিদ্ধানেতদ্বিমর্শে শিবন্ুত্রজালম্‌ ॥ 

অর্থাৎ, নটরাজ শিব স্বীয় নৃত্য সমাপ্ত করার পর সনকাদি 
সিদ্ধগণের উদ্ধার-কামনায় বাক্যাদির অগোচর-ব্বপের পরমতত্ 
ব্যক্ত করার জন্যে চৌদ্দ বার ডমরুধবনি করলেন । তার ফলে 
বাণীর মূলাধার চৌদ্দ স্তরের উৎপত্তি হল । এই চৌদ্দটি সৃত্রে 
(বাণী তথা ভাষার ) গভীর তত্ব নিহিত আছে । বর্তমান যুগের 
উচ্চাঙ্গ সংগীতকে সে-যুগে গন্ধর্ব-বিষ্ভা বলা হত। দেবী সরস্বতী 
সংগীতের অধিষ্ঠাত্রী দেবীরূপে কল্লিত। এই যুগে অগ্চারাদের 
নৃত্য এবং কিন্নর ও গন্ধরদের গীতবাগ্যের উল্লেখ পাওয়৷ যায়। 


বৌদ্ধ যুগ 
থৃস্ট-পূর্ব ৫০০ অব্দ থেকে বৌদ্ধ যুগের কাল নির্ণয় করা হয় । 
বৌদ্ধ যুগের সংগীত-গ্রন্থের মধ্যে “শিল্পাদিকরমূ” গ্রন্থটি শ্রেষ্ঠ 
বলা হয়। যদিও এটি নাট্যগ্রন্থ তবু এতে স্বর শ্রুতি গ্রামরাগ 
যুছ না প্রভৃতির পরিচয় পৌরাণিক যুগের গ্রন্থের চেয়ে অনেক 
বেশি পাওয়া যায়। এই গ্রন্থটির রচনাকাল খুষ্ট-পুর্ব ২০০ অব্ 
বলে অনুমিত হয় । 


নারদ 


বৌদ্ধ যুগের শেষে সম্ভবত খৃস্টায় প্রথম শতাব্দীতে নারদ নামে 
একজন পণ্ডিত ব্যক্তি “নারদীয় শিক্ষা” নামে সংগীত সম্বন্ধীয় 
একখানি গ্রন্থ রচনা করেন । এই গ্রন্থে সামগানের রীতি সম্বন্ধে 

যথেষ্ট বর্ণনা আছে। তাতে সপ্তশ্বর এবং তাদের উদাত্ত অনুদাত্ত 
ইত্যাদি স্থানভেদ, একুশ যুছ'না, বাইশ শ্রুতি, তিন গ্রাম এবং 
রাগের পরিচয় পাওয়া যায় । এই গ্রন্থে (ব্দিক ও লৌকিক ছু 
রকম গানেরই আভাস আছে । উক্ত নারদই সর্বপ্রথম বৈদিক 
সবরের সঙ্গে লৌকিক স্বরের একটি সম্পর্ক গড়ে তোলেন। 
সামগানের প্রথম স্বরের সঙ্গে উচ্চারণগত বা ধ্বনিগত এঁক্য 
আছে লৌকিকের মধ্যম স্বরের, দ্বিতীয় স্বরের সঙ্গে গান্ধারের, 
তৃতীয় স্বরের সঙ্গে খষভের ও চতুর্থ স্বরের সঙ্গে ড়জের। 
এ থেকে প্রমাণিত হয়, সামগানের সুরের গতি বর্তমান যুগের 
সাংগীতিক পরিভাষায় ছিল নিম়গতি। “নারদীয় শিক্ষা'য় জাতি- 
রাগের কোনো পরিচয় মেলে না। তবে গ্রাম-রাগের উল্লেখ 
আছে, যথা-_-ষড়জ পঞ্চম কৌশিক মধ্যম ষাড়ব ইত্যাদি । মনে 
রাখা আবশ্যক যে বীণাবাদনপূর্বক হরিগুণগানে রত দেবষি 
নারদ ও “নারদীয় শিক্ষা” গ্রন্থপ্রণেতা নারদ ভিন্ন ব্ক্তি। তা! 
ছাড়াও বিভিন্ন নারদের পরিচয় সংগীতশাস্ত্রে পাওয়া যায় । 


ভরত 
ভারতীয় সংগীতের ক্ষেত্রে ভরত-কৃত নাট্যশাস্ত্র বিশেষ 
নির্ভরযোগ্য ও প্রামাণিক গ্রন্থ । রচনাকাল সম্পর্কে মতান্তর 
থাকলেও অধিকাংশ পণ্ডিতগণ মনে করেন এই গ্রন্থ দ্বিতীয় 
শতাব্দীতে রচিত। নাট্যশাস্ত্রর বিষয়বস্ত প্রধানত নাট্য- 
সম্পফ্িত। এই গ্রন্থের মোট ছত্রিশটি অধ্যায়ের মধ্যে ব্রিশটি 

অধ্যায় নাট্য সম্বন্ধে ও ছয়টি সংগীত সম্বন্ধে বিরচিত। সংগীতের 
ছয়টি অধ্যায়ের মধ্যে ২৮ ও ২৯ -সংখ্যক যে ছুটি অধ্যায় বিশেষ 
ভাবে উল্লেখযোগ্য তার বিষয়বস্তর সমাবেশ নিম়রাপ £ 
অষ্টাবিংশ অধ্যায় 

আগ্ভোত্যবিধিঃ ॥ বাছ্যের চার ভেদ-_ লক্ষণ ও বিবিধ 
প্রয়োগ, স্বরগত বিধি, তালগত বিধি, স্বর-শ্রুতি-গ্রাম, ছুই 
গ্রামের চৌদ্ৰ মুঙ্ছনা, চুরাশি মুছ্ঘনা-তান, সাধারণ বিধি, স্বর- 
সাধারণ ; জাতি-সাধারণ-__জাতি, শুদ্ধ ও বিকৃত আঠারো 
জাতি, তাদের গ্রহ অংশ হ্যাস ইত্যাদির বিবরণ। 

একোনত্রিংশ অধ্যায় 

ততাতোগ্বিধাঁবনম্‌ ॥ রস অনুযায়ী জাতিসমূহের প্রয়োগ, 
বাদ প্রয়োগ, স্বর-বর্ণ-অলংকার, গীতালংকার বিধি, বর্ণবিহীন 
অলংকার, চার ধাতু, তিন বৃত্তি উত্তম বাছ্ের লক্ষণ, বিবিধ 
বীণাজাতীয় বাগ, ভিন্ন প্রকারের বীণ৷ ও তাদের বাদন-পদ্ধতি। 

নাট্যশান্ত্রে সংগীতের যে সকল তত্ব ও উপাদান আছে তা 
অবলম্বন করেই পরবত্তাকালের রাগসংগীতের ক্রমবিকাশ 
হয়েছে । ভারতীয় সংগীতে শ্রুতি ও স্বর-তত্ব অপরিহার্যভাবে 
প্রয়োজনীয় বিয়য় । বৈজ্ঞানিক প্রক্রিয়া, নিভূলিতা ও প্রামাণিক- 
তার গুণে ভরতের শ্রুতি ও স্বর -তত্ব অবিসম্বাদিত। 

নাট্যশান্ত্রকার জাতি বা জাতি রাগের পরিচয় দিয়েছেন। 
নাট্যশান্ত্রে আঠারোটি জাতি উল্লিখিত। এই জাতিগুলি রাগ 
কি না! তৎসম্বন্ধে পণ্ডিতগণের মধ্যে মতদ্ধৈধতা আছে । অনেকে 

এগুলিকে রাগ হিসেবে স্বীকার করতে চান ন1। কিন্ত জাতির 
যে দশবিধ লক্ষণ বর্ণ অলংকার ধাতু প্রভৃতির পরিচয় দেওয়া 
আছে তা থেকে এগুলি রাগ বলেই প্রমাণিত হয়। ভরতের 
আঠারোটি জাতি-রাগের মধ্যে সাতটি ষড়জ ও মধ্যম গ্রামের 
অন্তর্গত। ষড়জ গ্রামের মধ্যে ধৈবতী, আষভি, নিষাদী, 
ষড়জ, কৌশিকী, ষড়জ্যোদির্চব্যতী, ষাড়জী ও ষড়জ-মধ্যমা 
জাতি-রাগগুলি পড়ে। মধ্যমদিচ্যবা, কর্মারবি, অন্ধ, মধ্যমা, 
গান্ধারী, রক্তগান্ধারী, কৌশিকী প্রভৃতি জাতি-রাগগুলি মধ্যম 
গ্রামের অন্তভূক্ত ছিল। ভরতের পুত্র ও শিষ্য দত্তিল এই 
জাতি-রাগগুলির ব্যাখ্যা করেছেন। দত্তিল-কৃত “দত্তিলম্‌* অপুণ 
গ্রন্থ, সম্পূর্ণ গ্রন্থের সন্ধান পাওয়া যায় না। “দত্তিলম্‌* সংগীত- 
সম্পকিত গ্রন্থ, নাট্যবিষয় তার অন্তভূক্তি নয়। 

ভরত বাচ্যযন্ত্রের চারটি শ্রেণীবিভাগ করেছেন : 

১, তত বা তারের বাচ্যযন্ত্র । বীণ। ইত্যাদি । 

২. অনবদ্ধ বা আনদ্ধ। চপেটাঘাতের দ্বারা বাদিত মৃদজ- 
জাতীয় যন্ত্র। 

৩. বৈন। ফুৎকার সাহায্যে বাদিত বেণুজাতীয় যন্ত্র । 

৪. ঘন। কাংসজাতীয় ধাতুময় বাচ্যযন্ত্র। 

এই-সব বাছ্যন্ত্রে কী ভাবে স্থরসংযোগ করতে হয় 
এই গ্রন্থে তার বিশদ বিবরণ আছে । এমন-কি তাদের নির্মাণ- 
প্রণালীও লিপিবদ্ধ আছে । ভরত দ্রুত মধ্য ও বিলম্বিত লয় 
সম্বন্ধে উল্লেখ করেছেন । লয়-সমস্বিত বছবিধ তালেরও পরিচয় 

দিয়েছেন । 

পূর্বে উল্লেখ করা হয়েছে যে নাট্যশান্ত্র প্রধানত নাট্য- 
সম্পকিত। বস্তত এই মূল্যবান গ্রন্থে প্রেক্ষাগৃহ, অভিনয়কলা, 
বৃত্যশৈলী, রসতত্ব, ভাবব্যপ্তনা, নাট্যকাব্যের দোষগুণ, নাট্যের 
পাত্র-পাত্রীর বিচার, নাট্যের ভাষাবিধান ইত্যাদি বহুবিধ 
প্রয়োজনীয় বিষয়ের যে অবতারণা, বর্ণনা ও বিচার-বিশ্লেষণ 
আছে তা দ্বারা নাট্যশান্ত্রকারের পাণ্ডিত্য, উপলব্ধি ও বহ্ু। 
দুরদশিতার প্রমাণ হয়। প্রকৃতপক্ষে, নাট্যশাস্ত্রকার ভারতীয় 
সংগীতের অতুলনীয় দিক্দশনকারী ব্যক্তি। 


নতঙ্গ 
নাট্যশাস্ত্রের যুগ থেকে অর্থাৎ অধিকাংশের মতে দ্বিতীয় শতাব্দী 
থেকেই দেশীসংগীতকে উচ্চাঙ্গ সংগীতের পর্যায়ভুত্ত করে 
নেওয়ার চেষ্টা আরম্ত হয়। নাট্যশাস্ত্রে মগধ দেশীয় মাগধী 
রাগের উল্লেখ পাওয়া যায়। এই রীতির পূর্ণ পরিণতির 
পরিচয় খৃস্টীয় চতুর্থ থেকে সপ্তম শতাব্দীর মধ্যে রচিত 
মতজ-কৃত বৃহদ্দেশী গ্রন্থে পাওয়া যায়। নাম থেকেই বোবা 
যায় যে দেশীয় রাগ এই গ্রন্থের বিষয়বস্তুর অস্তভূক্ত। 
বৃহদেশীতে বছ দেশী বা আঞ্চলিক সুরকে জাতি ও গ্রামরাগের 
ভিত্তিতে সংস্কৃত করে তাদের মার্গশ্রেণীভুত্ত করা হয়েছে। এই 
দেশী রাগগুলি ভাষা-রাগ বা অঙ্গ-রাগ নামে পরিচিত। দেশী 
'সুরগুলিতে তিনটি বা চারটি স্বর ব্যবহৃত হত। তার সঙ্গে 

আরো ছ্র-তিনটি স্বর যোগ করে সেগুলিকে মতঙ্গ মার্গশ্রেণী- 
ভুক্ত করেছেন। কারণ পাঁচ স্বরের কমে রাগ গঠিত হয় না। 
বৃহদ্েশীতে ছিয়াত্বরটি রাগের নাম পাওয়া যায়__ ঠন্ক, বোট্র, 
সৌবীর, গুর্জরী, পৌন্ধবী, গান্ধারী, দ্রাবিডী ইত্যাদি । স্বর 
ও রাগ বিষয়ে মতঙ্গ ভরতের ধারাকেই অন্বসরণ করেছেন । 
বৃহদ্ধেশীতে ষান্ঠিক নামে একজন গ্রন্থকারের উল্লেখ পাওয়া 
বায়। ষাঠ্িকের কোনো গ্রন্থ বর্তমানে পাওয়া যায় না। 
ষাঠিকের মতে আঠারোটির পরিবর্তে সাতটি জাতির উল্লেখ 
আছে, যথা-_ শুদ্ধা, ভিন্না, গৌরী, রাগগীতি, সাধারণী, ভাষা 
ও বিভাষা। তন্মধ্যে শুদ্ধা আটটি, ভিন্নী আটটি, গৌরী 
তিনটি, রাগগীতি আটটি, সাধারণী সাতটি, ভাষা ষোলোটি 
ও বিভাষা বারোটি, মোট বাষট্রিটি রাগের নাম আছে। 
ষাষটিকের এই মতের কতকটা মতঙ্গ গ্রহণ করেছেন । মত্ত 
আঠারোটি জাতি থেকে গ্রাম-রাগের উৎপত্তি বর্ণনা করেছেন । 
শ্রুতি, ন্যাস, ত্বর ইত্যাদি থেকেই জাতির স্থষ্টি হয়। শুদ্ধা, 
ভিন্না, গৌরী, বেসরা ও সাধারণী এই পাচ প্রকার রীতিতে 
এই জাতি ও গ্রাম -রাগ গাওয়া হত। গ্রামের অন্য নাম 
ছিল মার্গ। আবার গ্রামকে ভাষাও বলা হত। তা থেকে 
অন্যান্য উপরাগ বা বিভাষা ও অন্তর্ভাষার স্থ্টি হয়েছে। এই 
গ্রন্থেই রাগ শব্দট সর্বপ্রথম ব্যবহৃত হয়েছে । 


পার্খদেব 


মতঙ্গের প্রায় সমসাময়িক পার্খশদেব নামক গ্রন্থকার “সংগীত 
সময়সার' নামক একটি গ্রন্থ রচনা করেন । এই গ্রন্থে প্রধানত 
অঙ্গরাগের বিবরণ আছে, এবং এমন অনেক রাগের নাম 
পাওয়া যায় যে-সব নামের রাগ আজও প্রচলিত আছে-_ 
যেমন, ভৈরব ভৈরবী ইত্যাদি, যদিও তখনকার সে-সব রাগের 
সহিত বর্তমানের রাগের রূপের কোনো মিল নেই। আলপ্তি 
বা আলাপের বিবরণ সর্বপ্রথম এই গ্রন্থেই পাওয়া যায়। 


নারদ (দ্বিতীয় ) 

“সংগীতমকরন্দ' নামক গ্রন্থটি নারদ-কর্তৃক বিরচিত। এই 
গ্রন্থের রচয়িতাকে এতিহাসিকগণ দ্বিতীয় নারদ নামে অভিহিত 
করেন । “সংগীতমকরন্দে'ও আলপ্তির বিবরণ পাওয়া যায়। 
এই আলপ্তি বা আলাপ থেকেই পরবর্তাঁ যুগে রাগরাগিণী 
স্ব হয়েছে। উক্ত দ্বিতীয় নারদই সর্বপ্রথম স্ত্রী-পুরুষ-ভেদে 
রাগরাগিণীর নামকরণ করেন । এ সময়ে থাট নামক প্রকরণ ছিল 
কি না সে-বিষয়ে খুবই মতবিরোধ আছে । কেউ কেউ বলেন, 
কাফি থাটের মতো! একটি থাট তখন প্রচলিত ছিল। তবে 
থাটের অস্তিত্ব তৎকালে না থাকাই স্বাভাবিক । 

এই সময়ে বিশেষভাবে বা ব্যাপকভাবে প্রচলিত 
আভিচারিক সংগীত সম্বন্ধে বল৷ হয়েছে শাস্তি পুষ্টি অভিচারাদি 


কর্মে ওড়ব জাতীয় রাগগুলি প্রশস্ত । বিভিন্ন প্রকার বাচ্ন্ত্ 
তৈরি করার বিবরণ থেকে এ যুগে ছত্রিশ রকম বীণার নাম 
পাওয়া যায়। তা ছাড়া মৃদক্গ ও বেণুর নামেরও সন্ধান মেলে। 
“সংগীতমকরন্দ' গ্রন্থের রচনাকাল সম্বন্ধে পণ্ডিতগণের মধ্যে 
মতভেদ আছে । কারে! মতে খুস্টায় নবম শতাব্দীতে এই গ্রন্থ 
রচিত হয়েছিল; আবার কারো মতে উক্ত গ্রন্থের রচনাকাল 
আনুমানিক খৃস্টায় একাদশ শতাব্দী । যতদূর জান! যায় “সংগীত- 
মকরন্দ' ও “সংগীতসময়স্ারঃ এই ছু খানি গ্স্থই রচিত হয়েছিল 


প্রাচীন ও মধ্যযুগের সন্ধিক্ষণে । 

মধ্যযুগ 
«১১০০ খৃষ্টাব্ধ - ১৮০০ খুস্টাব্দ 

মুসলমানগণ একাদশ শতাব্দীতে ভারতে আসেন। সেই সময় 
থেকেই ভারতীয় সংগীতে পরিবর্তন ঘটতে থাকে । ভারতীয় 
সংগীতশান্ত্রসকল সংস্কৃত ভাষায় লিখিত থাকায় মুসলমানগণের 
পক্ষে তার মর্ম গ্রহণ করা সম্ভব ছিল না। তা! ছাড়া, এতিহাবাহী 
ভারতীয় সংগীতের প্রতি তারা তেমন আগ্রহশীলও ছিলেন না। 
তবে তাদের স্বাভাবিক ক্রিয়াত্মক সংগীতপ্রীতির জন্যে ততকালে 
ভারতীয় সংগীতের ক্রিয়াত্বক দিকের উন্নতি হয়েছিল । এই 
সময়েই ভারতীয় সংগীতে পারমিক সংগীতের প্রভাব পড়ে। 
অনেক নতুন রাগ নতুন ধরণের গান ও নতুন নতুন তালের স্থ্ট 
হয় এবং ভারতীয় সংগীত বৈচিত্র্যময় ওয়ে ওঠে । 


জয়দেব 


উত্তর ভারত যখন মুসলমান আক্রমণে পর্য,দস্ত তখন, দ্বাদশ 
শতাব্দীর শেষার্ধে, বাংল! দেশের নিভৃত কেন্দ্রবিদ্ব গ্রামে কৰি 
জয়দেৰ তার মুল্যবান সংগীত-গ্রস্থ গীতগোবিন্দ রচনা করেন। 
গীতগোবিন্ব' রাধাকৃষ্ণের প্রেমলীল! সম্বন্ধে প্রবন্ধগীত সম্বলিত 
রচনা। এই গ্রস্থথানি সাহিত্যসম্পদেও বিশেষ মূল্যবান । 
সার এডেন আর্নল্ড "1156 1109191) 9006 ০0 501785 নামে 
তার ইংরেঞ্জি অনুবাদ করেন । 

জয়দেব নিজে সংগীতজ্ঞ ও কবি ছিলেন । তার পিতার 
নাম ভোজদেব ও মাতা বামাদেবী। অতি অল্প বয়সে জয়দেব 
উদাসীন হয়ে গৃহত্যাগ করেন । পরে পল্মাদেবীকে বিবাহ করে 
গৃহী হন। শোনা যায়, জয়দেবের ধর্মপত্বী পদ্মাদেবী খুব 
উচ্চস্তরের গায়িকা ছিলেন | জয়দেবের সংগীতপ্রতিভা সম্পকে 
অনেক গল্প আজও লোকের মুখে মুখে চলে আসছে । আর্ধা- 
বর্তের প্রথম বাঙালী গায়ক ও সংগীতরচয়িতা হিসাবে জয়দেবের 
নাম সংগীতের ইতিহাসে উজ্জল হয়ে থাকবে । 

কবি জয়দেবের অমর গ্রন্থ গীতগোবিন্দে'র সাংগীতিক মূল্য 
বড়ো কম নয়। জয়দেবের পদে মালব, গুর্জরী, বসন্ত, রামকিরী, 
দেশাগ, দেশবরাড়ী, গোগ্কিরী, ভৈরবী ইত্যাদি রাগের 
প্রয়োগ হয়েছে । আর সে সকল পদে রূপক, নিঃসার, যতি, 
একতালাদি তালের উল্লেখ পাওয়া যায়। যদিও এই রাগগুলি 
নিয়মবদ্ধ বা ব্যবস্থিতরাপে নেই, তবু পূর্ববর্তী নাথগীতিকা বা 
মঙ্গলগানের পর জয়দেবের 'গীতগোবিন্দ' যে এ দেশের সংগীতে 
অভিনবত্ব এনেছিল তাতে সন্দেহ নেই । 


শাঙ্গদেব 
প্রাচীন সংগীতশান্ত্রগুলিকে একত্র সংগ্রহ করে যিনি স্ুুসংস্কৃত 
সংগীতে অন্যতম শ্রেষ্ঠ তত্বগ্রন্থ রচনা করেন তিনি হলেন 
দাক্ষিণাত্যের শাঙ্গদেব। ইনি ত্রয়োদশ খৃষ্টাব্দে জন্মগ্রহণ 
করেন । শাল দেব দাক্ষিণাত্য ও আর্ধাবর্ত এই উভয় দেশের 

সংগীতেই পারদর্শা ছিলেন। কর্ণাট দেশের অন্তর্গত দেবগিরি 
রাজ্যের রাজসভায় তিনি প্রধান সংগীতকার হিসাবে সম্মানিত 
হন। 

শার্জদেব-কর্তৃক রচিত উল্লিখিত গ্রন্থটি হল সংগীতরত্বাকর। 
“সংগীতরত্বাকর' সংগীতের একখানি মুল্যবান আকর গ্রন্থ । 
এই গ্রন্থে সাতটি অধ্যায় আছে-_ স্বরাধ্যায়, রাগবিবেকাধ্যায়, 
প্রকীর্ণকাধ্যায়, প্রবন্ধাধ্যায়, তালাধ্যায়, বাগ্যাধ্যায় ও নর্তনাধ্যায়। 
তার মধ্যে প্রথম স্বরাধ্যায়টি বিস্তারিত আটটি প্রকরণে বিন্যস্ত, 
যথা__- পদার্থসংগ্রহ প্রকরণ, পিণ্ডোৎপত্তি প্রকরণ, নাদ-স্থান- 
শ্রুতি-স্বর-জাতি-কুল-দৈবত-খষি-ছন্দ-রস প্রকরণ, জাতি প্রকরণ 
গ্রাম-মৃছ ন!-ক্রমতান প্রকরণ, সাধারণ প্রকরণ, বর্ণালংকার 
প্রকরণ, জাতি প্রকরণ ও গীতি প্রকরণ । সংগীতরত্বাকর গ্রন্থে 

ংগীতের উৎপত্তি সম্বন্ধে বিস্তারিতভাবে আলোচনা কর! 
হয়েছে। নাদ, স্বর, শ্রুতি, গ্রাম, মুছ না, জাতি ইত্যাদির বিশদ 
বিবরণও পাওয়া যায়। কিন্তু শ্রুতির মাননির্ণয় বিষয়ে শাঙ্গদেব 
অপেক্ষা নাট্যশান্ত্রকার ভরতের মত অধিকতর প্রামাণিক ও 
বিজ্ঞানসম্মত । অনেক বিষয়ে মতঙ্গের সঙ্গে শাঙ্রদেবের মতের 
সাদৃশ্য পরিলক্ষিত হয়। 

“সংগীতরত্বাকর' গ্রন্থেই সর্বপ্রথম ভারতীয় সংগীতে বিদেশী 
প্রভাব লক্ষ্য করা যায়। তুরস্কের তোড়ী রাগ, সিথিয়ান রাগ 
সক, পারস্তের ইমন সাজগিরি জিল্হা, কান্দাহার বা গান্ধার 
দেশ থেকে গান্ধারী, ভূপাল থেকে ভূপ বা! ভুপালী, মালব থেকে 

মালব ও মালবী, কলিঙ্গ থেকে কলিঙ্গড়া, সিন্ধু থেকে সৈন্ধবী, 
কম্বোজ থেকে কম্বোজ বা থাম্বাজ, গুর্জর থেকে গুর্জরী, কর্ণাট 
থেকে কর্ণাট বা কানাড়া, সৌরাষ্ট্র থেকে সৌরাস্ত্ী বা শ্বরট, 
ইত্যাদি দেশী-বিদেশী রাগের উল্লেখ ও পরিচয় “সংগীতরতাকর' 
গ্রন্থে পাওয়া! যায়। রাগের পরিচয় তাদের ভাবরূপ ও রসরূপ 
এবং বর্তমান যুগে প্রচলিত বহু রাগের মৌলিক বিবরণ এই 
গ্রন্থে লিপিবদ্ধ আছে। তা ছাড়৷ রহস্য সংগীতেরও উল্লেখ 
পাওয়া যায় । মুছ'না ও তান প্রকরণে একটি বিশেষ তানের 
নাম ও রূপ সংকেতের সাহায্যে বর্ণিত হয়েছে । মনে হয় ওই 
বিশেষ তানটি গান্ধার গ্রামে নিদিষ্ট ছিল। “সংগীতরত্বাকরে'র 
পর আর কোনো গ্রন্থে আভিচারিক সংগীতের উল্লেখ পাওয়া 
যায় না। 
রাগের বিবরণ দিতে গিয়ে শাজদেব বলেছেন রাগের 
খ্যা ২৬৪ । তার মধ্যে গ্রাম-রাগ ত্রিশটি, উপরাগ আটটি, রাগ 
কুড়িটি, ভাষা-রাগ ছিয়ানববইটি, বিভাষা-রাগ কুড়িটি ও অন্তর্ভাষ৷ 
রাগ চারটি । এই সবই মার্গরাগ ও মার্গসংগীতের অস্তভূক্ত। 
তা ছাড়া অবশিষ্ট একুশটি রাগাঙ্গ, কুড়িটি ভাষাঙ্গ, পনেরোটি 
ক্রিয়াঙ্গ ও ব্রিশটি উপাঙ্গ। এগুলি দেশীরাগের অস্তর্গত। 
“সংগীতরত্বাকরে' বাছ্যযন্ত্রের এক বিরাট তালিকা আছে। 
তৎকালে এগারে প্রকার বীণার প্রচলন ছিল-_ একতনস্ত্রী, 
ত্রিতন্ত্রিকা, নকুল, বীণা, বিপঞ্চী, চিত্রা, মত্তকোকিলা, আলাপিনী, 
কিন্নরী, পিনাকী ও নিঃসঙ্ক বীণা । তা ছাড়া পনেরো রকম 


১. 


বাশির বর্ণনা আছে। মৃদক্গ জাতীয় বাছ্যের বিশদ বিবরণও 
এই গ্রন্থে পাওয়। যায় । তৎসঙ্গে মুদরঙ্গের বোলগুলিও উদৃধূত 
হয়েছে । এগুলিকে শাঙ্গদেব “পাঠ' নামে অভিহিত করেছেন । 

এই তো গেল গীত ওবাছ্ভের কথা । “সংগীতরত্বাকরে' 
উল্লিখিত নৃত্যের অধ্যায়টিও কম মূল্যবান নয়। এ অধ্যায়ে 
শিরোভেদ হস্তভেদ বক্ষোভেদ পার্খশভেদ কটিভেদ চরণভেদ 
ইত্যাদি চৌত্রিশটি' প্রয়োজনীয় বৃত্যসম্পকিত বিষয়ের বিশদ 
বিবরণ আছে। মুলতঃ গীত বাছ ও নৃত্য এই তিন কলাবিগ্যার 
একক অর্থে সংগীত শব্দটি প্রযোজ্য ৷ সেই বিবেচনায় আলোচ্য 
গ্রন্থে এই তিন কলাবিগ্যা সম্বন্ধে আলোচনার সমাবেশ এতিহা- 
মূলক ও যুক্তিসঙ্গত । শাঙ্গদেব-কৃত “সংগীতরত্বাকরে'র পর 
অধিকাংশ সংগীতগ্রস্থ কেবলমাত্র গীত বা গীত-বাগ্ বিষয়ে 
বিরচিত। 


আলাউদ্দিন খিলজির রাজত্বকাল 


ত্রয়োদশ শতাবীতে আলাউদ্দিন খিলজির সময় থেকে 
হিন্দৃস্থানী সংগীতের উন্নতির ধারা এক বিশিষ্ট পথে প্রবাহিত 
হতে আরম্ভ করে । তারপর থেকে দেখা যায় ভারতীয় সংগীতে 
বৈদ্দিক প্রভাব কমে গিয়ে বিদেশ প্রভাব পড়তে শুর করে। 
বর্তমান যুগে উচ্চাঙ্গ সংগীতের যে ধারাটি প্রচলিত তার স্মুচনা 
হয়েছিল সেই সময়েই । সম্রাট আলাউদ্দিন খিলজি যে সংগীত- 
রসিক ছিলেন তা তার সভার কবি আমীর খসরু, বৈজু বাওর! 

ও নায়ক গোপাল এই তিন জন সংগীতদিকৃপালের জীবনী 
পর্যালোচন1] করলেই বোঝা যায় । 


আমীর খসরু 


আমীর থসরু পারস্যের অধিবাসী । সম্ভবত মহম্মদ বীন 
তুগলকের রাজত্বকালে তিনি ভারতবর্ষে আসেন । এঁতিহাসিক 
দৃষ্টিতে আলাউদ্দিন খিলজির সভাতেই তীকে স্পষ্টরূপে দেখা 
যায়। আমীর খসরু পারস্তের এক অভিজাত বংশে জন্মগ্রহণ 
করেন। তিনি একাধারে কবি দার্শনিক সংগীতজ্ঞ ও রাজনীতি- 
বিদ্‌ুছিলেন। তিনি আলাউদ্দিনের শুধু সভাগায়কই ছিলেন 
না, তার প্রধান মন্ত্রী ও ধর্ম গুরুও ছিলেন । খসরু শ্রফী সম্প্রদায়- 
ভুস্ত ছিলেন। শেষ জীবনে তিনি ফকির হন। তার রচিন্ত 
কবিতায় ও গানে গুজরাটী পারসিক এবং সংস্কৃত ভাষার সমন্বয় 
দেখা যায়। দীর্ঘকাল ভারতবর্ষে থাকার ফলেই তা সম্ভব 
হয়েছিল। 

আমীর খসরু গায়ক হিসেবেও অনন্যসাধারণ প্রতিভার পরিচয় 
দিয়েছেন । তিনি হিন্দুদংগীতে পারসিক প্রভাব এনে- 
ছিলেন । ভারতীয় রাগের সহিত পারসিক রাগের মিশ্রণ করে 
খসরু অনেক রাগরাগিণী স্থষ্টি করেছিলেন। দৃষ্টাস্তম্বরূপে 
ইয়ামন্‌ ব1 ইমন্‌ রাগের উল্লেখ করা যায়। এই রাগটি 
ভারতীয় হিন্দোল রাগ ও পারসিক মোকাম রাগের মিশ্রণে 
উদ্তৃুত হয়েছে । আমীর খসরু পারসিক পদ্ধতিতে ভারতীয় 

রাগরাগিণী গাইতেন । তার পদ্ধতিতে বারোটি মোকাম বা 
রাগ, চকিবিশটি স্ত্রবা বা রাগিণী, আটচল্লিশটি গুস্যা বা উপরাগের 
পরিচয় পাওয়া যায়। তার পদ্ধতিকে কাওয়ালি-পদ্ধতি বলা 
বলা হয়। এই কাওয়ালি রীতি অনুযায়ী খেয়াল গান গাওয়া 
হয়ে থাকে । আমীর খসরুই খেয়ালের উদভীবক। এই 
কাওয়ালি সংগীত ছাড়াও সংগীতক্ষেত্রে আমীর খসরুর আরো 
অনেক দান আছে। কাওল, কলবানা, তারানা, গুল্নকৃস্‌, 
নিগার, গজল, সহলা ইত্যাদি নতুন নতুন পদ্ধতির গান এবং 
থম্সা, সওয়ারী, পহলওয়ান, যত, ফরোদস্ত ইত্যাদি তাল তারই 
উদ্ভাবন! | 

আমীর খসরু কঠনংগীতে যেমন খেয়াল গানের স্ষ্ঠি করে- 
ছিলেন যন্ত্রসংগীতেও তেমনি সেতার যন্ত্রের উদ্ভাবন করে- 
ছিলেন । শুদর্শন শাস্ত্রীর গ্রন্থে পাওয়া যায়, আমীর খসরু তিন- 
তারযুক্ত সেতার যন্ত্র প্রথমে তৈরি করেন। পারমিক ভাষায় 
“সেহ' শকের অর্থ তিন। তিন তার-যুক্ত যন্ত্রের নাম তদন্ুযায়ী 
“সেহতার* বা “সেতার' রাখ! হয় । সেতারে গৎ ও তোড়ারও 
প্রচলন করেন আমীর থসরু। তখনও সেতার যন্ত্রে আলাপ 
বাজাবার পদ্ধতি প্রবতিত হয় নি। খেয়াল গান ও সেতার 
বাজন৷ উভয়ই কাওয়ালি-সংগীত নামে অভিহিত হয়ে থাকে। 
সেতার ছাড়াও তবলা ঢোল ইত্যাদি বাগ্যস্ত্র আমীর খসরুরই 


উদ্ভাবন! । 

নায়ক গোপাল 


নায়ক গোপাল ছিলেন দাক্ষিণাত্যের একজন বিখ্যাত 
ংগীতজ্ঞানী ও সংগীতকলাকার ৷ সংগীতে দ্বিথিজয়ের মানসে 
তিনি দিল্লিতে উপস্থিত হন ; দিল্লির দরবারে তথন আলাউদ্দিন 
খিলজির সভাগায়ক হিসাবে আমীর খসরু অধিষ্ঠিত ছিলেন। 
নিজে পরাজিত ন1! হলেও নায়ক গোপাল আমির খসরুকে 
পরাজিত করতে পারেন নি। নায়ক গোপালের সংগীত-প্রতিভা 
আলাউদ্দিন খিলজির মনে বিস্ময় জাগিয়েছিল। ফলে নায়ক 
গোপাল দিল্লির দরবারে অন্যতম সভাগায়ক হিসেবে নিষুক্ত 
হন। 
নায়ক গোপালই মধ্যযুগে হিন্দুস্থানী সংগীতের প্রথম 
তত্বসূত্রধর বা উপপত্তিক রূপকার। তার পূর্বেও এত 
বড়ো সংগীতজ্ঞানী ও সংগীতকলাকার অল্পই ছিলেন। কথিত 
আছে, নায়ক গোপাল নিজের বাড়িতে বসে যে-সব রাগ- 
রাগিণীর আলাপ করতেন আমীর খসরু তা আড়াল থেকে শুনে 
শিখে নিতেন এবং পরে তাদের এক-একটিকে পারসিক নামে 
অভিহিত করে নিজের স্থ্টি হিসেবে দরবারে গেয়ে শোনাতেন । 
নায়ক গোপাল কতকগুলি নতুন রাগ স্থষ্টি করেন। পুবাঁ, 
গৌরী, গুণকেলি, থট ও দেশকার রাগ তাদের অস্তর্গত। 

বৈজু বাওর! 

আলাউদ্দিন খিলজির রাজত্বকালে বেজু বাওর। নামে তৃতীয় 
কলাবিদের পরিচয় পাওয়া যায়। বৈজু বনবাসী ও সিদ্ধপুরুষ 
ছিলেন। শোন] যায়, তার গানে বন্য পশুকুল মুগ্ধ ও আকৃষ্ট 
হয়ে তার কাছে উপস্থিত হত। বৈজুর প্রতিভা আলাউদ্দিনের 
গোচরীভূত হলে তিনি তাকে দরবারে আহ্বান করেন । এই 
সময় নায়ক গোপাল ও আমীর খসরু উভয়েই দরবারে ছিলেন । 
বৈজুর কণ্ঠম্বর ও গান তাদের চেয়েও শ্রুতিমধুর ছিল । পাণ্ডিত্যে 
নায়ক গোপাল ও আমীর খসরু শ্রেষ্ঠ হলেও কলাবিদ্‌ হিসেবে 
বৈজুর তুলনা হয় না। 

নায়ক গোপাল প্রাচীন ধরণের ছন্দোগান ও প্রবন্ধগান 
গাইতেন । কিন্তু বৈজু হিন্দুস্তানী প্রবন্ধ ও ঞুবা থেকে 
হিন্দুস্থানী ধ্ুপদের স্ষ্টি করেন। এই ঞপদ শিবমত বা 
রাগরাগিণী-পদ্ধতি অনুযায়ী স্থষ্ট হয়েছিল। বৈজুর ঞুপদে স্থায়ী 
অন্তরা সঞ্চারী ও আভোগ চারটি ভূক ছিল এই সময় থেকে 
ছন্দোগান প্রবন্ধগান অপেক্ষা চার তুক -বিশিষ্ট ধ্রুপদই হিন্দুস্থানে 
প্রাধান্য লাভ করতে আরম্ভ করে। বৈজুর প্রবতিত ধুপদ 
পদ্ধতি অনুসরণ করে নায়ক গোপালও অনেক ঞ্ুপদ রচনা 
করেন। তাদের উভয়েরই রচিত খ্রুপদের পদ অতি সুললিত 
ও মধুর। বৈভু. বাওরা নিজের সাধন-ভজনেই বেশির ভাগ 
সময় কাটাতেন। রাজদরবারে তাঁকে কমই দেখা যেত। বেৈজু 

বাওরা ও নায়ক গোপালের পর ছ'শ বছরের মধ্যে আর 
কোনো প্রসিদ্ধ ফ্রপদজ্জঞের সন্ধান মেলে না। 


রাগতরঙ্গিণীকার কবি লোচন 


চতুর্দশ শতাব্দীতে কবি লোচন রাগতরঙ্গিণী নামে একথানি 
প্রসিদ্ধ সংগীতগ্রস্থ রচনা করেন । কারো কারো মতে “রাগ- 
তরজিণী' পঞ্চদশ শতাব্দীতে লিখিত ; কারণ ওই গ্রন্থে জয়দেব 
ও বিদ্ভাপতির উল্লেখ আছে। জয়দেব দ্বাদশ শতাব্দীর ব্যক্তি 
হলেও বিদ্যাপতি চতুর্দশ শতাব্দীর আগে জন্মগ্রহণ করেন নি। 
কাজেই লোচন কবিকে বিদ্ভাপতির সমসাময়িক বা পরবর্তী 
বলেই মনে হয়। 

ত্রয়োদশ শতাব্দীর পর থেকে ভারতীয় সংগীতে নান। 
মুনির নান৷ মত দেখতে পাওয়া যায়। ঈশ্বর ব৷ ব্রহ্মার মত, 
ভরতের মত; হন্ুমস্ত মত, কল্লিনাথের মত, সোমেশ্বরের মত 
ইত্যাদি । কারো মতে ছয় রাগ ছত্রিশ রাগিণী, কারো মতে ছয় 
রাগ ত্রিশ রাগিণী। আবার ছয় রাগ ছত্রিশ বা ত্রিশ রাগিণীর 
নামেও মতভেদ লক্ষিত হয়। 

এই রাগরাগিণী-পদ্ধতি ভারতবর্ষে এই সময় পর্ষযস্ত একমাত্র 
পদ্ধতি হিসেবে প্রচলিত ছিল। কিন্তু উক্ত রাগরাগিণী- 
পদ্ধতির প্রাধান্যের যুগেও কবি লোচন প্রথম থাট-রাগ-পদ্ধতির 
প্রচলন করতে চেষ্টা করেছিলেন। তার জনক-জন্বা 
পদ্ধতি অনুসারে জনক মেল ছিল বারোটি । কবি লোচনের 

শুদ্ধ মেলের রূপ ছিল: স রজ্ঞ ম পধ ণ ্স অর্থাৎ 
বর্তমান কাফি থাটের অনুরূপ । বিশেষ লক্ষ্য করবার 
বিষয়, এই শুদ্ধ মেল নাট্যশাস্ত্রকার ভরতোক্ত প্রাচীন ষড়জ 
গ্রামের শুদ্ধ স্বরসপ্তকের সঙ্গে সাদৃশযুক্ত, যদিও ষড়জ গ্রামের 
গান্ধার (জ্ঞ) ও নিষাদের (৭) স্থান এবং বর্তমান কাফি মেলের 
কোমল গান্ধার ও কোমল নিষাদের স্থান ভিন্ন । 


রত্বাকরের টীকাকার কল্লিনাথ 


পঞ্চদশ শতাব্দীর শেষার্ধে বিজয়নগর রাজদরবারে কল্লিনাথ 
নামে একজন প্রসিদ্ধ সংগীতজ্ঞানী ছিলেন । তিনি শাঙ্গদেব- 
কৃত “সংগীতরত্বাকর' গ্রন্থের টীক৷ প্রস্তুত করে সংগীতজগতে 
এক স্মরণীয় কীতি রেখে গেছেন । তার টীকায় রাগ ও রাগিণী 
শব ছুটির ব্যবহার না থাকলেও শাঙ্গদেব রাগের নামকরণে 
যে স্ত্রীবাচক ও পুরুষবাচক শব্দের উল্লেখ করেছেন, তার 
বিস্তারিত বিবরণ ও ব্যাখ্যা আছে । কল্লিনাথ আরো বলেছেন, 
শিব ও শক্তি থেকে সকল রাগের উৎপত্তি। তার মতে, শুদ্ধ 
রাগসকল শিবরূপী; সালংক রাগসকল শক্তিরূপিণী, তাতে 
শক্তিগুণ বেশি ; আর উভয়ের মিশ্রিত রূপই সংকীর্ণ রাগ । 


স্থলতান হুসেন শা 


পঞ্চদশ শতাব্দীতে জৌনপুরে হুসেন শকাঁ নামে একজন সংগীভ- 
প্রেমিক বাদশা ছিলেন। আমীর খসরু -কর্তৃক উদ্ভাবিত 

'কাওয়ালি থেয়াল' তখন বৈজু বাওরা -প্রবতিত ঞুপদ-পদ্ধতির 
সংগীতের জনপ্রিয়তায় একেবারে লোকচক্ষুর অন্তরালে পড়ে 
গিয়েছিল । হুসেন শকাঁ সেই কাওয়ালি খেয়ালকে সাধারণের 
সমক্ষে তুলে ধরার প্রচেষ্টা করেন। তার চেষ্টা কিছুটা 
ফলপ্রস্থ হয়েছিল, কিন্ত পরবর্তাঁ যুগের তানসেন প্রমুখ বিখ্যাত 
ফুপদজ্ঞের উজ্জ্বল প্রতিভালোকে খেয়াল গান পুনরায় নিষ্্রভ 
হয়ে পড়ে। স্বলতান হুসেন শকার কাওয়ালি খেয়াল ছাড়া 
কলাবন্তী খেয়ালেরও প্রচার করেছিলেন। কলাবস্তী 
খেয়াল ব1 বিলম্বিত খেয়াল তারই উদ্ভাবন । কয়েকটি নতুন 
রাগও তিনি স্থষ্টি করেছিলেন। জৌনপুরী, সিন্কু-ভৈরবী, 
জৌনপুরী-তোড়ী, রামা-তোড়ী, রস্থলী-তোড়ী, সিঙ্কুড়া এবং 
বারে প্রকার শ্যাম রাগ-_- গৌড়শ্যাম, মল্লারশ্যাম, বসন্তশ্যাম 
ইত্যাদি রাগ হুসেন শকাঁর স্ষ্টি। 


রাজ। মান ও রানী ম্বগনয়নী 

পঞ্চদশ ও ষোড়শ শতাব্দীর সন্ধিকালে গোয়ালিয়র রাজ্যে 
রাজা মান নামে একজন সংগীতপ্রেমিক রাজ! ছিলেন । 
চতুর্দশ শতাবীর পর ভারতীয় সংগীতাকাশে যে অন্ধকার 
ঘনিয়ে এসেছিল রাজ। মান ও তীয় পত্তী রানী ম্বগনয়নীই সেই 
অন্ধকারে প্রথম উষালোক । রাজ মানের রাজত্বকাল ১৪৮৬- 
১৫১৬ খস্টাব্ব। তার সভায় নায়ক চর্জ, নায়ক ধুদ্দি প্রভৃতি 
গায়ক ছিলেন । 

রাজ! মান পূর্বে উল্লিখিত ম্বগনয়নী নামে গুজরাটা রাজ- 
কন্যাকে বিবাহ করেন। রানী মৃগনয়মীও সংগীতে বিশেষ 
ব্যুৎপন্না ছিলেন । রাজা ও রানী প্রায়ই বৃন্বাবনে তাদের 
সংগীতসিদ্ধ গুরু স্বামী হরিদাসের নিকটে গান শিখতে 
যেতেন । রাজা মান, বৈজভু বাওরা ও নায়ক গোপাল এই 
উভয় সংগীতগুণীর প্রবতিত ঞপদ গানের অহন্নরূপ অনেক ঞ্ুপদ 
রচন] করেন । রাজা মানের রচিত গান ও স্বামী হরিদাসের 
গান রানী মুগনয়নী উত্তমরূপে গাইতে পারতেন বলে শোনা 
যায়। রাজার মৃত্যুর পর রানী আরে পঁচিশ বছর জীবিত 
ছিলেন । এই দীর্ঘ সময়েও তিনি অবিচ্ছিন্নভাবে সংগীতচচা 
করেছেন । সংগীত-শিক্ষাদানেও তিনি অকৃপণ ছিলেন । মিয়া 
তানসেনের সংগীতপ্রতিভা বিকাশে রানী মুগনয়নীর যথেষ্ট 
অবদান আছে । তানসেন কৃতজ্ঞতান্বরূপে রাণী মৃগনয়নীকে 
সম্বোধন করে অনেক খ্ুপদ রচনা করেন । 


কবীর 
পঞ্চদশ ও ষোড়শ শতাব্দীর মধ্যে ভারতবর্ষে বহু ভক্ত মহাপুরুষ 
জন্মগ্রহণ করেছিলেন । তার! প্রায় সকলেই সংগীতকে ঈশ্বর 
উপাসনার মাধ্যম করে নিয়েছিলেন । ফলে এই সময়ে ভক্তি- 
সংগীতের ধারায় ভারতভূমি অভিষিক্ত হয়েছিল। সংগীতের 
ইতিহাসে এই-সব মহাপুরুষদের স্থান বড়ো বড়ো গায়ক 
বা সংগীতজ্ঞানীদের স্থানের চেয়ে একটুও নিয়ে নয়। অন্য 

দিকে, এরাপ মহাপুরুষদের জীবনধারা থেকে শিক্ষণীয় অন্যতম 
একটি বিষয় হল এই যে, সংগীতের মৌলিক উদ্দেশ্যকে তারা! 
কিভাবে উপলব্ধি করতে পেরেছিলেন । মার্গসংগীতে যেটি 
গোড়ার কথা, অর্থাৎ শ্বরের ও বাণীর সহযোগিতায় পরমাত্মার 
সঙ্গে জীবাত্বার মিলনের আনন্দ উত্তরোত্তর উপলব্ধি করা, তার 
প্রধান প্রধান সৃত্রগুলি এই-সব মহাপুরুষগণের জীবনে উত্তম- 
রূপে প্রতিভাত। ভক্ত কবীরের জীবনেও এই তত্বটি বিশেষ 
ভাবে লক্ষ্য করা যায়। 

মোগল রাজত্বকালে আন্বমানিক ১৪০০ খ্ুস্টাঝে ভক্ত 
কবীর জন্মগ্রহণ করেন। তত্ত্যেজ বংশে তার জন্ম। তার 
মাতৃভূমি বারানসী। কবীর রামানন্দ স্বামীর শিত্ত ছিলেন । 
আচার্ধ রামানুজ তাদের গুরুপরম্পরা-সম্পকিত ) কবীর “কবীর- 
পন্থী' নামক সম্প্রদায়ের প্রবর্তন করেন। হিন্দ্ু-মুসলমান- 
নিবিশেষে তার অনেক শি্ত ছিল। কবীর বহু কবিতা দোহা 
ও চৌপদী রচনা করেন । “নুখনিধান' “গোরক্ষাথ কী গোষ্ঠী, 
“কবীর পঞ্জিকা” “আনন্দ রামসাগর” "গীত, ীতহিন্দৌল' 
'বারোমান্তা গীত' ও াবর গীত” তার প্রসিদ্ধ গ্রন্থ । 


সাধিকা মীরাবাঈ 


মেবারের মহারানী মীরাবাঈ আন্বমানিক ১৪২৭ খুস্টাব্দে জন্ম- 
গ্রহণ করেন। শিশুকাল থেকেই তিনি সাধিক! ছিলেন ও 
বৃত্যগীতের মাধ্যমে ভগবৎ-উপাসনা করতেন। মেবারের 

মহারান] কুম্তের € মতান্তরে ভোজরাজের ) সহিত তার বিবাহ 
হয়। শোনা যায়, স্বামীর জীবিতাবস্থাতেও মীরা সাধিকার 
জীবন যাপন করতেন। স্বামীর মৃত্যুর পর তিনি সম্পূর্ণরূপে 
সন্যাসিনী হয়ে যান। তীর্থে তীর্থে পরিভ্রমণ করে অবশেষে 
মীরাবাঈ তার আরাধ্য গোবিন্জীর আশ্রয় নেন । 

মীরাবাঈ তানসেনের গুরু স্বামী হরিদাসের মন্ত্রশিষ্য। 
ছিলেন। তিনি বহু ভজন গানের রচয়িত্রী। তার ভজনের 
ভাষা ও ভাব অপূর্ব ভক্তিরসাপ্নত। তিনি তার ইষ্টদেবের 
কাছেই গান গাইতেন । সে-গান তিনি নিজে বা আর-কেউই 
কোনো দিন লিখে রাখতেন না! তার ভজন তার ভক্ত বা 
শিশ্যু-শিষ্যার কণ্ঠে কণ্ঠে বাহিত হয়ে দেশকালের ব্যবধান ঘুচিয়ে 
দিয়েছে সত্য, কিন্ত সে-সব ভজনের আসল রূপটি গেছে হারিয়ে। 
মীরাবাঈর কে সে-সব ভজন গান কোন্‌ রাগে কোন্‌ তালে 
কোন্‌ ছন্দে ঝংকৃত হয়ে উঠত তা বোঝার আজ আর কোনে 
উপায় নেই । 


বাব! রামদাস ও সাধক ম্থরদাস 


১৫৫০ খুস্টাব্দে বাব! রামদাস ও তার পুত্র স্থরদাস ভারতবিখ্যাত 
হয়েছিলেন । বাবা রামদাসের চেয়ে জুরদাসের প্রসিদ্ধি অনেক 
বেশি হয়েছিল । অনেকের ধারণ! স্থরদাস ও বিন্বমঙ্ল একই 
ব্যক্তি। ম্রদাস অন্ধ ছিলেন এবং সেই কারণে তিনি অন্ধ 
সবরদাস নামে খ্যাত হন। তিনিও গান গেয়ে ভগবৎ-উপাসনা 

করতেন। স্বরসাগর নামে স্রদাস-কৃত একখানি গ্রন্থ 
আছে। এটি ভজন সংগীতের গ্রন্থ এবং হিন্দি ভাষার এক 
অমূল্য সম্পদ ৷ ১৫৬৩ খৃস্্রানধে এই ভক্তকবির দেহাত্তর ঘটে । 


মহাপ্রভু শ্রীচৈতন্ 

ভারতের পূর্বপ্রান্তে বাংল! দেশের নবদ্বীপধামে ১৪৮৫ খুস্টাব্ডে 
মহাপ্রভু শ্রীচৈতন্য জন্মগ্রহণ করেন। তার পিতার নাম জগন্নাথ 
মিশ্র ও মাত। শচীদেবী । তিনি একাধিক নামে খ্যাত ছিলেন, 
তার মধ্যে নিমাই ও শ্রীগৌরাঙ্গ নাম বিশেষ পরিচিত । তিনি 
সাহিত্য, ন্যায়, স্মৃতি, বেদান্ত ইত্যাদি বহু শাস্ত্রে অসাধারণ 
ব্যুৎপত্তিসম্পন্ন ছিলেন এবং তার অপ্রতিদ্বন্্ী পাণ্ডিত্যের খ্যাতি 
দিগ্বিদিকে ব্যাপ্ত হয়েছিল। প্রথমে লক্ষ্মীদেবীর সহিত তার 
বিবাহ হয়। লক্মীদেবীর অকালমৃতা হলে নাতা শচীদেবা 
বিষুপ্রিয়ার সহিত তার পুনরায় বিবাহ দেন । পরে, কৃষ্ণপ্রেমে 
হৃদয়ে বৈরাগ্যের উদয় হওয়ায় সংসার পরিত্যাগপূর্বক কেশব 
ভারতীর নিকটে সন্ন্যাস ধর্মে দীক্ষিত হন ও শ্রীচৈতগ্য নামে 
জগদ্বিখ্যাত হন । মহাপ্রভু শ্রীচৈতগ্য পরম ভক্তরূপে বাংলা 
দেশে বৈষ্ণবধর্মের বন্যা এনেছিলেন । 

শ্রীচৈতন্য গান গেয়েই ভগবানের আরাধনা করতেন । 
তার ভক্ত শিষ্তরাও এই গীতকআ্রোতে অস্তলানি হতেন । ভগবানের 
নামগান করে শ্রীচৈতন্য যে গীতধারার ফন্তু বইয়ে দিতেন তার 
নাম কীর্তন। তার প্রবন্িত নামকীর্তন আজও প্রচলিত 

আছে। এই কীর্তন গান বাংলা দেশের এক গৌরবময় এতিস্থ 
বহন করে। কীর্তন বাংল! দেশের গীতরীতির ও গীতিপ্রকৃতির 
জাজ্জল্যমান প্রতীক। ১৫৩৩ খুস্টাব্দে পুরীধামে শ্রীচৈতন্য 
মহাপ্রভুর তিরোধান ঘটে । 


মহাকবি তুলসীদাস 

মহাকবি তুলসীদাস বারানসীর একজন ভক্তকবি ছিলেন 
€ ১৫৮৪ খুস্টাব্ )। তিনি হিন্দি ভাষায় রামায়ণ রচনা! করেন। 
তুলসীদাসী রামায়ণ হিন্দি ভাষার এক অমূল্য সম্পদ। 
রামায়ণের বহু আধ্যাত্মিক ব্যাখ্যা ভক্তিরসে সিক্ত করে এই 
গ্রন্থে পরিবেশন করা হয়েছে । অগ্ভাপি এই মহাকাব্যের 
রসাম্বাদনে বহু ভক্তজনচিত ভক্তিতে দ্রব হয়। তা ছাড়া, 
তুলসীদাস-রচিত বহু ভজন ও দোহা আজও ভারতবর্ষে 
প্রচলিত আছে । 


স্বামী হরিদাস 

ষোড়শ শতাব্দীর প্রথম ভাগে জন্মগ্রহণ করেছিলেন স্বামী 
হরিদাস গোস্বামী । তার জন্ম-বৎসর সম্বন্ধে পণ্ডিতগণের 
মধ্যে মতভেদ থাকলেও যতদুর অনুমান করা যায় তার জন্ম 
১৫১৩ খুস্টাব্ডে। তার পিতার নাম “আসহীর” ও মাতার 
নাম গঙ্গাদেবী'। তারা যুলতঃ পঞ্জাবের মুলতান জেলার 
অধিবাসী ছিলেন, পরে উত্তর প্রদেশের আলিগড় জেলায় 
পুনর্বসতি করেন । 

পঁচিশ বছর বয়সে স্বামী হরিদাস গৃহত্যাগ করে ধর্মশিক্ষার 
উদ্দেশ্যে বৃন্দাবনে আসেন । তার আগেই তিনি উচ্চাঙ্গ সংগীতে 
কিছুটা শিক্ষালাভ করেছিলেন, মনে হয়। যতদূর প্রমাণ 
পাওয়া যায় বুন্দাবনবাসী কৃষ্দাস কবিরাজ নামক একজন 
সাধক কবি ও সংগীতজ্ঞ সন্াসীই ছিলেন হরিদাসের সন্ন্যাস 
জীবনের সংগীতগুরু ৷ 

স্বামী হরিদাস বৃন্দাবনে তার ইঠ্টবিগ্রহ প্রতিষ্ঠা করেন 
এবং সারা জীবন এই বিগ্রহের সেবায়, সংগীতসাধনায় ও 
অধ্যাপনায় অতিবাহিত করেন। তিনি একজন বড়ো কবিও 
ছিলেন। তার রচিত “সাধারণ সিদ্ধাত্ত' ও “শৃঙ্গার রসকী পদ" 
গ্রন্থ ছুখানি সাহিত্যসম্পরে অতুলনীয় । তার গ্রন্থে বিভাস, 
বিলাবল, কল্যাণ, কানাড়া, গৌরী, বসন্ত, সারং, নট, আশাবরী 
ইত্যাদি রাগের নাম পাওয়া যায়। 

মি'য়। তানসেন হরিদাস স্বামীর সর্বাপেক্ষা বিখ্যাত শিষ্য 
হলেও ঠাকুর নরোত্তম, বিল, মাধব দাস, ভাগবৎস্বামী, নায়ক 
বৈজুনাথ, মিশ্র সিংজী, রাজা মান ও রানী ম্বগনয়নী প্রভৃতি বহু 
বিখ্যাত শিল্পী স্বামী হরিদাসের শিষ্যত্বে ধন্য ছিলেন। স্বামী 
হরিদাস হরিদাসী বৈষ্ণব সম্প্রদায়ের প্রবর্তক বলে অনেকে 
তাকে বাঙালী বলে মনে করেন। তবে এ মত প্রামাণিক 
নয়। ১৬০৮ খুস্টাবে স্বামী হরিদাসের দেহাস্তর ঘটে । 

শাহানশা! আকবরের রাজত্বকাল 

ভারতবর্ষের সাআাজ্যিক ক্ষেত্রে সঘ্াট আকবরের স্থনাম যেমন 
স্থবিদিত, অন্যান্য ক্ষেত্রেও তার নাম তেমনি চিরস্মরণীয় | জাতি- 
ধর্মনিবিশেষে তিনি কেবলমাত্র প্রজাপালনই করেন নি, 
ললিতকলার ক্ষেত্রেও তার কৃতিত্ব বড়ো কম নয়। ভারতীয় 
স্কৃতি তথা কলাবিদ্ভার পরিপোষণে আকবর যথেষ্ট সাহায্য 
ও সহায়তা করেছিলেন । তার দরবারের নবরত্বের এক-একজন 
ছিলেন মহাপগ্িত ও প্রতিভাধর ব্যক্তি । দেশের শ্রেষ্ঠ 
গুণীদের নিয়ে গঠিত হয়েছিল এই নবরত্বসভা । আকবর 
বিশেষ করে সংগীতের একজন বড়ো সমঝদার ও পৃষ্ঠপোষক 
ছিলেন। তার নবরত্ব সভার মধ্যমণি ছিলেন সংগীতসম্রাট 
তানসেন। আকবরের দরবারে থাকাকালীনই তানসেনের 
প্রতিভাতরু পত্রপুষ্পফলে বিকশিত হয়েছিল । 


তানসেন 
মিয়া তানসেন মুকুন্দরাম পাড়ে নামক এক গৌড়ীয় ব্রাহ্মণের 
গৃহে আনুমানিক ১৫০৫ খুস্টাব্বে জন্মগ্রহণ করেন। কারো 
কারে মতে তার জন্ম হয়েছিল ১৫৩২ খুস্টাব্দে। মুকুন্দরাম 
পাড়েকে কেউ কেউ মকরন্দ পাড়ে নামেও অভিহিত করেন। 
তানসেনের পিতা মুকুন্দরাম বারানসীতে কথকতাঁয় জীবিকা 
অর্জন করতেন বলে শোনা যায়। মতান্তরে তারা গোয়ালিয়রের 

অধিবাসী ছিলেন৷ মনে হয়, শেষোক্ত মতই অধিকতর গ্রহণ- 
যোগ্য । 

তানসেনের হিন্দরুনাম ছিল রামতন্থু পাঁড়ে। বাল্যকালে 
রামতন্ু অত্যন্ত ছুরত্ত ছিলেন বলে শোনা যায়। কথিত 
আছে, স্বামী হরিদাস তীর্থপর্যটন উপলক্ষে সশিষ্য কাশীধামে (৫) 
এসেছিলেন । সেই সময় একদিন তার! যখন কাশীর উপকণ্ঠে 
এক অরণ্যে প্রবেশ করেন তখন বালক রামতন্থু কৌতুকছলে 
বাঘের ডাক ডেকে তাদের ভয় দেখান। তার কণ্ঠের অদ্ভুত 
অন্নকরণ-ক্ষমতা দেখে স্বামী হরিদাস মুগ্ধ হন এবং তাকে 
নাদ্দবিষ্ঠায় পারদ করার জন্যে নিজের সঙ্গে বৃন্দাবনে নিয়ে 
যান। এ ঘটনা কতদূর সত্য জানা যায় না। তবে দশ বছর 
বয়সে-যে রামতন্নু সংগীতশিক্ষার জন্যে স্বামী হরিদাসের কাছে 
বৃুন্দাবনে আসেন এবং তার অসাধারণ সংগীতপ্রতিভার 
পরিচয় পেয়ে স্বামীজি তাকে শিষ্যরূপে গ্রহণ করেন, তাতে 
কোনে! সন্দেহ নেই। ক্রমান্বয়ে দশ বছর রামতন্ু হরিদাস 
ব্বামীর নিকটে সংগীত শিক্ষা করেন । কিন্তু পিতার মরণাপন্ন 
অবস্থার সংবাদ পেয়ে শিক্ষ৷ অসমাপ্ত রেখেই গৃহে ফিরে যেতে 
বাধ্য হন। 

কথিত আছে, মৃত্যুকালে মুকুন্দরাম রামতন্বকে তার 
ধর্মপিতা মহম্মদ গওসের পরিচয় দিয়ে যান। মুকুন্বরামের 
পত্রী মৃতবৎসা ছিলেন । রামতমুর পূর্বে তার অনেক পুত্র- 
সম্তান জন্মেছিল, কিন্তু একজনও বাঁচে নি। তখন তার! গোয়া" 

লিয়রের হজরত মহম্মদ গণস নামক এক সিদ্ধ পীরের শরণাপন্ন 
হন। শোনা যায়, তার শুভাশীর্বাদের ফলেই রামতন্র জন্ম 
হয় ও তিনি দীর্ঘজীবন প্রাপ্ত হন। মৃত্যুশয্যাশায়ী মুকুন্দরাম 
পুত্র রামতন্থুকে মহম্মদ গওসের নিকটে যাওয়ার জন্যে আদেশ 
করেন। সেই আদেশ অনুসারে পিতার মৃত্যুর পর রামতন্থু 
গোয়ালিয়রে মহম্মদ গওসের আশ্রয় নেন। 

রামতন্থ ঠিক কী কারণে মুসলমান-ধর্ম অবলম্বন করেন 
তার সঠিক বিবরণ পাওয়া যায় না । কারো কারো মতে তিনি 
তার ধর্মপিতা মহম্মদ গওসের প্রভাবে মুসলমান-ধর্ম গ্রহণ 
করেন। আবার কেউ কেউ বলেন, হোসেনী ব্রাহ্মণী নামক 
এক মুসলমান রমণীকে বিবাহ করার উদ্দেশ্যে তাকে মুসলমান- 
ধর্ম গ্রহণ করতে হয়েছিল । 

হোসেনী ব্রাহ্মণীর সঙ্গে রামতন্থর যোগাযোগ ও পরিচয় 
এক নাটকীয় ঘটনার ন্যায় । গোয়ালিয়র রাজপ্রাসাদে রানী 
মুগনয়নীর সংগীতচর্চা তখনও অব্যাহত ছিল। মহম্মদ গওসের 
প্রভাবে রামতন্ব রানীর সঙ্গে পরিচিত হওয়ার সুযোগ লাভ 
করেন। রানীর শিষ্যাদের মধ্যে হোসেনী ব্রাঙ্মণী ছিলেন 
মুসলমান ধর্মান্তরিত ব্রাহ্মণী কম্তা । হোসেনীর হিন্দুনাম ছিল 
প্রেমকুমারী । তার পিতা সারন্বত ব্রাহ্মণ ছিলেন, কিন্ত পরে 
সপরিবারে মুসলমান-ধর্ম গ্রহণ করেন । প্রেমকুমারী তারই 
কন্যা । ধর্মাত্তর গ্রহণের পর প্রেমকুমারীর ইস্লামী নাম 
“হোসেনী” রাখা হয়-_ ব্রাঙ্মণকশ্ঠা বলে তাকে সবাই “হোসেনী 

ব্রাহ্মণী” বলে ডাকত । এই হোসেনী ব্রাহ্মণীর সঙ্গে রামতন্থুর 
পরিচয় এবং শেষে প্রণয় হয়। রানী মৃগনয়নীর সন্েহ যোগা- 
যোগে শেষ পর্যন্ত উভয়ে পরিণয়স্ত্রে আবদ্ধ হন। মুসলমান 
হওয়ার পর রামতন্বর নাম হয় মহম্মদ আতা আলি খ!। 
এই বিবাহ এবং ধর্মাস্তরে ত্বামী হরিদাসের অমত ছিল না 
বলেই অনুমান হয়। কারণ বিবাহের পর ধর্মাস্তরিত রামতন্ত 
পুনরায় ত্বামীজির নিকটে ফিরে গিয়েছিলেন বলে মনে হয়। 
মহম্মদ গওসের মৃত্যুকালে রামতন্ু তথা আতা আলি খাকে 
আবার গোয়ালিয়রে ফিরে যেতে হয়। মহম্মদ গওসের মৃত্যুর 
পর তার অতুল সম্পত্তির অধিকারী হয়ে তিনি স্থায়ীভাবে 
গোয়ালিয়রবাসী হন । 

্বামী হরিদাসের নিকট যোগসাধনা ও সংগীতশিক্ষার জন্যে 
আতা আলি খা! ( তানসেন ) নিয়মিতভাবে বুন্দাবনে যেতেন । 
তার সাধনা যখন পূর্ণপ্রায় তখন রেওয়ার মহারাজা রাজা 
রামের সভায় তিনি সভাগায়কের পদে অধিঠিত হন। এই 
রাজসভা থেকেই তার স্বুরঝংকার দিল্লির সিংহসনারাঢ় 
আকবরের কর্ণগোচর হয়। 

আকবরের সাদর আহ্বানে তাকে দিল্লি যেতে হয়। 
আকবর তার সংগীত শুনে বিস্ময়াভূত হয়ে তার বিশেষ অন্ুরক্ত 
ভক্ত হয়ে পড়েন। আতা আলি খাকে বাদশাহ তানসেন 
উপাধিতে ভূষিত করেন। এই উপাধির অর্থ যিনি : সংগীতে 
“তান' (সথরলহরী ) দ্বারা “সৈন? অর্থাৎ হৃদয় দ্রবীভূত করতে 

পারেন তিনিই “তানসেন'। বাদশাহ আকবর তানসেনের 
এতই গুণগ্রাহী ভক্ত হয়ে পড়লেন যে তানসেনকে না 
হলে তার এক দণ্ডও চলত না। আকবরের সভায় অন্য 
যে-সব গায়ক ছিলেন তারা তানসেনের প্রতিপত্তিতে ঈর্ষান্বিত 
হয়ে তার ক্ষতি করার জন্য অনেক চেষ্টা করেছিলেন, কিন্তু 
তানসেন তার বুদ্ধিবলে এবং সংগীত প্রভিতাগুণে প্রত্যেক বারই 
অপরাজিত ও অটল থাকতে সমর্থ হয়েছিলেন । 
তানসেন হিন্দৃস্থানী সংগীতের গ্ুপদ-পদ্ধতিকেই গৌরবান্বিত 
করেছেন । গোড়ীয় ব্রাহ্মণ ছিলেন বলে তার গ্র্পদ গৌড়ীয়, 
গৌড়হার বা গওহার শ্রেণীভুক্ত । তিনি প্রাচীন গীতের তেমন 
পক্ষপাতী ছিলেন না। তা ছাড়৷ মুসলমান প্রভাবযুক্ত খেয়াল 
গানও তার তেমন পছন্দ ছিল বলে মনে হয় না। 
তানসেন বৈজু_বাওর! -প্রবতিত পদ্ধতি অনুসারে গঠিত চার 
তুক -বিশিষ্ট গ্ুপদ গাইতেন। তানসেন-কর্তৃক সৃষ্ট নতুন 
রাগের সংখ্যা বু । তার মধ্যে দরবারী কানাড়া, মিয়া মল্লার, 
মিয়া কী তোড়ী, মিয়া কী সারং ইত্যাদি অনেক রাগ আজও 
তার নামে প্রচলিত আছে। তানসেন হিন্দু ও পারসিক 
সংগীতের সুচু মিলনসাধন করেছিলেন । তার অকৃত্রিম 
প্রভাবে এই মিলনের দ্বারা ভারতীয় সংগীতের ক্ষেত্রে এক 
নবধুগের শ্চনা হয়েছিল । 
তানসেনের সংগীতপ্রতিভা সম্বন্ধে অনেক গল্প শোনা 
যায়। তার মৃত্যু সম্বন্ধেও একটি গল্প প্রচলিত আছে। 

আকবরের অন্যান্ত মভাগায়করা জানতেন, যত বড়ো গায়কই 
হোক না কেন দীপক রাগ গাইলে তার আর রক্ষা থাকবে না। 
ঈর্ষাপ্রণোদিত হয়ে তাই তারা আকবরকে অনুরোধ করলেন 
তানসেনের দ্বারা দীপক রাগ পরিবেশন করবার জন্যে । 
তানসেন তাদের অভিসন্ধি বুঝতে পেরেছিলেন । তাই তিনি 
তার কন্যা সরম্বতী এবং গুরুভগ্রী রূপমতীকে উত্তমরূপে 
মেঘ রাগ শিক্ষা দ্রিয়ে রেখেছিলেন। দীপক রাগ গাওয়ার 
পর সমস্ত সভাগৃহে নাকি আগুন জ্বলে উঠেছিল। সভাসদ্রা 
প্রাণভয়ে সমরাটকে নিয়ে সভাগৃহ ত্যাগ করলেন। তানসেন 
সভাগৃহ থেকে বেরিয়ে এসেও রক্ষা পেলেন না। তার সমস্ত 
দেহে অগ্রিপ্রদাহ আরম্ভ হল। তখন তারই নির্দেশে সরস্বতী 
ও রূপমতী মেঘ রাগ গাইতে আরম্ভ করলেন। এই রাগের 
প্রভাবেই নাকি তানসেন সুস্থ হয়ে ওঠেন। তবে সম্পূর্ণ সুস্থ 
তিনি হন নি। তারপর তিনি রাজসভা থেকে অবসর গ্রহণ 
করেন এবং কিছু দিন পরে তার জীবনাবসান হয় । 

এ গল্পটি একেবারে মিথ্যা নাও হতে পারে । রাগরাগিণীর 
প্রভাবে প্রাকৃতিক পরিবর্তনের বিষয় প্রাচীন যুগের আভিচারিক 
সংগীতে দেখতে পাওয়া যায়। তানসেনের গুরু ছিলেন একজন 
হিন্দু মহাতাপস। তিনি ব্রাহ্মণসম্তান তানসেনকে আভিচারিক 
সংগীতে শিক্ষিত করেছিলেন কিন সে কথ! নিশ্চয় করে বলা 
যায় ন1। 

দীর্ঘ ত্রিশ বৎসর দিল্লির দরবারে সগৌরবে অধিষিত 


থাকার পর ১৫৮৫ খুস্টাঝে দিগ্রিজ্জয়ী সংগীতসম্াট তানসেন 
পরলোকগমন করেন । 

তানসেন নিজে গায়ক হলেও যন্ত্রসংগীতেও তার দান সামান্য 
নয়। রবাব বা রুদ্রবীণার উদ্ভাবনা তারই প্রতিভা প্রত্ত । 
তানসেনের এই উদ্ভাবনার ফলে যন্ত্রসংগীতের ক্ষেত্রে এমন একটা 
নৃতন ধার! এনেছে ঘ৷ প্রাচীন ভারতের বীণাবাদন-পদ্ধতি থেকে 
স্বতন্ত্র। তানসেন নিজেও উত্তম রবাব-বাদক ছিলেন । তান- 
সেনের দীপক রাগ গাওয়ার কালে তার কন্যা সরত্বতী দেবীর 
পরিচয় সম্বন্ধে পূর্বে উল্লেখ করা হয়েছে । জরম্বতী দেবীর 
স্বামী অর্থাৎ তানসেনের জামাতা মিশ্রি সিংজী বীণাবাদনে সিদ্ধ 
ছিলেন। তানসেনের পুত্র বিলাস খার বংশে তানসেনের সাধনা 
ও মিশ্রী সিংজীর বংশে বীণাসাধনা বংশপরম্পরাক্রমে চলে 
এসেছে । এই উভয় বংশের সংগীতবিগ্। পরস্পরের সংযোগে 
সম্মিলিত হয়ে গিয়েছিল। মিশ্রি সিংজীর পত্বী সরস্বতী 
দেবীর কণঠসংগীতে অসামান্য বৃযুৎপন্তি নিবন্ধন তার বংশের 
বীণাকারগণ কঠসংগীতেও দক্ষতার পরাকাষ্ঠা দেখিয়েছেন । 
তানসেনের পুত্র ও কন্যা উভয় বংশেই কণ্ঠ ও যন্ত্রসংগীতে 
প্রতিভাধর অনেক গুণী জন্মগ্রহণ করেছেন । 

তানসেন ছাড়াও দিল্লির দরবারে পূরাপর অনেক সংগীত- 
গুণীর নাম ইতিহাসে পাওয়! যায় । তার মধ্যে মিয়। থোদাবকস্স, 
মিয়া মসনদ আলি খা, বাবা রামদাস, রামদাসের পুত্র সুরদাস, 
জ্ঞান খা, দরিয়া খা, বীণাকার নবাৎ খা, বাজ বাহাছুর, কেল 

শশী, তানসেনের চার পুত্র-_ স্বরৎসেন, সরৎসেন, তরঙ্গসেন ও 
বিলাস খা, তানসেনের শিষ্যদ্বয়_ তানতরঙ্গ ও মানতরজ, 
প্রভৃতির নাম উল্লেখযোগ্য । 

তা ছাড়া তখতবখৎ খোদা বক্স, খাণ্ডে রাও, চাদ খা, স্বরজ 
খা, মাহমুদ খা, জগবৎ পাখোয়াজী-_ এরাও সভায় উপস্থিত 
থাকতেন । আরও তিনজন গুণী মাঝে মাঝে দিল্লিতে আসতেন। 
তারা সকলেই হরিদাস ম্বামীর শিষ্। তার মধ্যে ব্রাহ্মণ 
ব্রিজচন্দ্রের ( ব্রজর্টাদ ) বাড়ি ছিল দিল্লির নিকট ডাগুর গ্রামে | 
তার পরিবেশিত খ্রুপদকে বলা হত ডাগর বাণীর পদ । 
রাজপুত গ্রীচন্দের (প্রী্াদ) বাড়ি ছিল নৌহার। তার 
পরিবেশিত ফ্ুপদকে বল! হত নৌহার বাণীর প্রুপদ। রাজপুত 
রাজ সমোখন সিংহের বাস ছিল খণ্ডার নামক স্থানে । তার 
ফ্রুপদ-পদ্ধতিকে বল! হত খাণগ্ডার বাণীর ঞ্পদ। 


পুণ্ুরীক বিউ্রল 


আকবর বাদশাহের দরবারে আরো একজন বড়ো সংগীতকলা- 
কার ছিলেন । তার নাম পুগুরীক বিউল। তিনি দাক্ষিণাত্যের 
থান্দেশ প্রদেশের অধিবাসী ছিলেন । ১৫৯৯ খুস্টাব্ে আকবর 
থান্দেশ জয় করেন। তখন এই সংগীতগুণীর পরিচয় পেয়ে 
তিনি সাদর আমন্ত্রণে তাকে দিল্লিতে নিয়ে আসেন । 

পুণ্তরীক বিউল সংগীতশান্ত্রে সুপপ্ডিত ছিলেন । তার লেখা 
সদৃরাগচন্দ্রোদয়, রাগমালা, রাগমগ্জরী ও নর্তন-নির্ণয় 

গ্রন্থ বিকানীর রাজপাঠাগারে আজও সযত্বে রক্ষিত আছে। 
“সদূরাগচক্দ্রোদয়ে' উত্তর ও দক্ষিণ ভারতীয় উভয় সংগীত- 
পদ্ধতিরই বিশদ বিবরণ আছে । পুণুরীক বিউ্রল ঠাঁট-রগ 
পদ্ধতির প্রচারক ছিলেন। ভার মতে শুদ্ধ ঠাট বর্তমান 
কাফি এবং ঠাট-সংখ্যা বাইশ। 


নায়ক বৈজু 
আকবরের দরবারে ক্রিয়াত্মক সংগীতে তানসেনের পরই নায়ক 
বেজু বা বৈজুনাথের স্থান। ইনিও স্বামী হরিদাসের শিষ্য 
ভিলেন । কথিত আছে, তানসেনের সঙ্গে নায়ক বৈজুর সংগীত- 
প্রতিযোগিতা হয়েছিল । তীর স্থ্ট রাগগুলির মধ্যে লঙ্কাধন 
( লঙ্কাদহন ) সারং ও ধুরিয়ামল্লার উল্লেখযোগ্য । 


বিলাস খা 

বিলাস খ। ছিলেন তানসেনের সর্বকনিষ্ঠ পুত্র ॥ তানসেনের 
যখন পঁচাত্তর বৎসর বয়স পূর্ণ হয় তখন তিনি একবার তার 
পুত্রদের সংগীতশিক্ষার পরীক্ষা নিয়েছিলেন । পরীক্ষার বিষয় 
ছিল বাদশাহ আকবরের নামে একটি সংগীত রচনা । এই 
পরীক্ষায় বিলাস খা তার জ্যেষ্ঠ ভ্রাতা সরৎসেন, স্ুরৎসেন ও 
তরঙ্গসেন অপেক্ষা নিজের শ্রেষ্ঠত্ব প্রমাণিত করেন। বিলাস 
খার গান শুনে বাদশাহ আকবর ও তার সভাসদেরা মুগ্ধ হন 
এবং একবাক্যে স্বীকার করেন যে হরিদাস স্বামী এবং 
তানসেনের পর বিলাস খাই একমাত্র উপযুক্ত গায়ক । 

কথিত আছে যে তানসেনের মৃত্যু আসন্ন হলে তিনি তার 
সংগীতের যথার্থ উত্তরাধিকারী নির্ণয় করার জন্যে একটি শর্ত 
রেখেছিলেন । তিনি বলেছিলেন তার মুতদেহের চার পাশে 
যেন তার পুত্রগণ ও শিষ্যগণ গান করেন । সেই গান শুনে 
তানসেনের মৃতদেহের ডান হাত যার দিকে নির্দেশ করবে সেই 
হবে তার বংশের সংগীতধারার শ্রেষ্ঠ বাহক । শোনা যায়, 
বিলাস খার দিকেই নাকি তানসেনের ডান হাতের এক অস্কুলি 
উত্তোলিত হয়েছিল । 

পিতা তানসেনের অশেষ গুণের উত্তরাধিকারী হয়েও 
বিলাস খা রাজদরবারে থাকতেন ন1। তিনি ছিলেন বনবাসী 
সন্ন্যাসী । তার অন্যান্য ভাইরা রাজদরবারে যেতেন ও বাদ- 
শাহের কাছে প্রচুর পারিতোষিক পেতেন। একবার বিলাস 
খার পত্বী ও পুত্রের খুব দৈন্য উপস্থিত হয়। তখন পত্বীর 
বিশেষ অন্নুরোধে তিনি দরবারে যান ও তার স্থললিত সংগীত 
পরিবেশন করে প্রচুর পারিতোষিক লাভ করেন। লব্ধ 
পারিতোষিক পত্বীকে দিয়ে পুনরায় তিনি অরণ্যে চলে যান। 
তারপর আর সংসারে ফেরেন নি। 

বিলাস খা রবাব, বীণা ও কঠসংগীতে সিদ্ধ ছিলেন । 
তিনি ছিলেন একনিষ্ঠ ভগবদৃভক্ত বৈরাগী । তার তুল্য সাধক 
ও সাধুপুরুষ সংগীতজগতে খুবই বিরল। আজও তিনি সারা 
ভারতে পৃজিত। তিনি একপ্রকার তোড়ি রাগ স্থষ্টি করেছেন 
-বিলাসখানি তোড়ি নামে আজও তা প্রচলিত আছে । 


বিলাসখানি তোড়ি মধুর ও জনপ্রিয় রাগ। উদয়সেন ও 
দয়ালসেন নামে বিলাস খাঁর ছুই পুত্র ছিল। মসিদ্খানি 
বাজনার অষ্টা! মসিদ খা! বিলাস খারই বংশধর 

বিশেষ লক্ষ্য করবার বিষয় এই যে হরিদাস স্বামী, 
তানসেন, বিলাস খ। প্রভৃতি বিশিষ্ট সংগীতগুণীগণ সাধক শ্রেণীর 
ব্যক্তি ছিলেন এবং ভারতীয় সংগীতের ধারার মধ্য দিয়ে তার! 
একটি সুপ্রাচীন সাধনধারাও বহন করে চলেছিলেন। 


নবাৎ খা ( মিশ্রি সিং) 


আজমীড়ের সিংহল গড়ের রাজা সমুখন সিং একজন বিদ্ধোৎ- 
সাহী ও সংগীতকুশলী রাজা রূপে পরিচিত ছিলেন। তিনি 
ছিলেন বাদশাহ আকবরের সমসাময়িক রাজা । আকবরের 
সঙ্গে যুদ্ধে সমুখন সিংয়ের পরাজয় হয়। রাজ্য হারাবার 
কিছুদিন পরে অরণ্যে তার মৃত্যু হয়। ইনি হরিদাস স্বামীর 
শিষ্য ও ৰীণাযস্ত্রে বিশেষ পারদশাঁ ছিলেন । 

রাজা সমুখন সিংয়ের পুত্র মিশ্রি সিং পিতার মৃত্যুর পর 
সন্াসধর্ম গ্রহণ করেন ও সংগীতসাধনায় জীবন উৎসর্গ করেন। 
মিশ্রি সিং বীণা যন্ত্রের ক্রিয়াঙ্গে এত উন্নত ছিলেন যে তৎকালে 
উত্তর ভারতে তার সমকক্ষ কোনো! বাদক ছিল না। একবার 
বাদশাহ আকবর মৃগয়া করতে গিয়ে অরণ্যস্থিত এক শিবমন্দিরে 
মিতি সিংকে বীণাবাদনরত অবস্থায় দেখতে পান। তখন তিনি 
ভার পরিচয় জানতেন না। মিশ্রি সিংয়ের অপূর্ব বীণাবাদন 


শুনে বাদশাহ তার পরিচয় জানতে চান; এবং পরিচয় পেয়ে 
অনেক অনুনয় বিনয় করে সেই গুণী শিল্পীকে নিজ দরবারে 
প্রতিচিত করেন । 

মিশ্রি সিংয়ের কাজ ছিল তানসেনের গানের সঙ্গে বীণা 
বাজিয়ে সহযোগিতা করা । একবার তানসেনের সঙ্গে তার 
মতবিরোধ হয়, যার ফলে মিশ্রি সিংয়ের শাক্ত রক্ত প্রদীপ্ত হয়ে 
ওঠে । তিনি সভাগৃহের প্রাচীরগাত্র থেকে একটি খড়গ তুলে 
নিয়ে তানসেনকে বধ করতে গিয়ে কৃতকার্য না হয়ে আহতমাত্র 
করে পালিয়ে গিয়েছিলেন । আকবর মিশ্রি সিংয়ের মতো 
গুণীকে হারানোর ক্ষতি মেনে নিতে পারেন নি। অবশেষে তার 
বহু কৌশলে মিশ্রি সিং তানসেনের ক্ষমালাভে সমর্থ হয়ে- 
ছিলেন । এই ছুই গুনীশ্রেষ্ঠকে স্থায়ীভাবে মিত্রতাস্ত্রে আবদ্ধ 
রাখবার জন্যে আকবর মিশ্রি সিংয়ের সহিত তানসেনের কন্যা 
সরস্বতীর বিবাহ দিয়েছিলেন । এই বিবাহের জন্যে মিশ্রি 
সিংকে মুসলমান হতে হয় এবং তার নাম হয় নবাৎ খঁ।। মিশ্রি 
সিং খাগ্ডার বাণীর ঞ্পদকেই বীণাযস্ত্রে রূপ দিতেন। মিশ্রি 
সিংও সরম্বতীর বংশধরগণ তানসেনের বীণকার বংশ নামে 
পরিচিত । 


জাহাঙ্গীরের রাজত্বকাল 


জাহাঙ্গীর নিজে তেমন সংগীতপ্রেমিক না হলেও তার দরবারে 
সংগীতের সমাদর যে একেবারে ছিল না এ কথ! বলা যায় না। 

তার দরবারে জাহাঙ্গীর দাছ, ছতর খা, পরবেজ দাদ এবং খুররম 
দাদ প্রসিদ্ধ গায়ক ছিলেন। এই সময়ে দক্ষিণ ভারতীয় 
পদ্ধতিতে এবং উত্তর ভারতীয় সংগীত -পদ্ধতিতেও সংগীতগ্রন্থ 
রচিত হয়েছে । 


সোমনাথ 


জাহাঙ্গীরের রাজত্বকালে ষোড়শ শতাব্দীতে রাজমুক্দ্রী নিবাসী 
তেলেগু ব্রাহ্মণপণ্ডিত সোমনাথ দক্ষিণ ভারতীয় পদ্ধতিতে 
রাগবিবোধ নামক একখানি প্রামাণিক সংগীতপুস্তক প্রণয়ন 
করেন। এই গ্রন্থের টীকাকারও সোমনাথ । মধ্যযুগে বিশেষত 
তার শেষাংশে নানা কারণে ভারতীয় সংগীতের ক্রিয়ায় ও তত্ব 
নানা অসামঞগ্ন্তের উদ্ভব হয়। সোমনাথ তার “রাগবিবোধ' 
গ্রন্থে তার-কৃত প্রাঞ্জল টীকাসহ এই অসামপ্রস্য দূরীকরণের চেষ্টা 
করেন । সেই হিসেবে দক্ষিণভারতীয় পদ্ধতিতে লিখিত হলেও 
গ্রন্থকারের প্রয়াস প্রশংসনীয় । 


পণ্ডিত দামোদর মিশ্র 
বাদশাহ জাহাঙ্গীরের দরবারের দামোদর মিশ্র নামে একজন 
সংগীতজ্ঞানী সংগীতদপণণ নামক একখানি প্রামাণিক গ্রন্থ 
রচনা করেন। এই গ্রন্থের বিষয়বস্তর ছুটি অধ্যায়ে বিভক্ত । 
তার মধ্যে রাগাধ্যায়ের আলোচনা অভিনব । “সংগীতদর্পণে” 
গ্রন্থকারের স্বাধীন চিস্তাধারার পরিচয় পাওয়! যায়। 

যেমন, গ্রন্থকার রাগরাগিণীকে মনুষ্যরাপে কল্পনা করে তাদের 
রূপ রস ও রূপধ্যান সম্পর্কে বিবরণ লিপিবদ্ধ করেছেন । 
তবে এ কথা সত্য যে রাগকে মনুষ্যরূপে কল্পনা করা হোক 
বানাহোক রাগ-রূপায়ণের জন্যে রাগের রসরূপ ও ভাবরূপ 
সম্বন্ধে অবহিত থাকা আবশ্যক। 


শাহজাহানের রাজত্বকাল 
সম্রাট শাহজাহানের রাজত্বকালে ( ১৬২৮-১৬৬৬ খুস্টাব্র ) 
রাজদরবারে বহু সংগীত পণ্ডিতের সমাবেশ হয়েছিল। শাহজাহান 
সংগীতের বিশেষ অস্থুরাগী ছিলেন। শুধু সংগীত কেন অন্যান্থয 
কলাবি্ভারও তিনি একজন উত্তম গুণগ্রাহী ছিলেন। তার 
অমর কীতি তাজমহলে স্থপতিবিদ্ভায় তার গুণগ্রাহিতার স্বাক্ষর 
ভাব্বর হয়ে আছে । শোন] যায়, শাহজাহান নিজেও সংগীতজ্ঞ 
ছিলেন । 
পণ্ডিত অহোবল 

শাহজাহানের রাজত্বকালে পণ্ডিত অহোবল নামে একজন 
সংগীতজ্ঞানী সংগীতপারিজাত নামক গ্রন্থ রচনা! করেন। 
এই গ্রন্থ ভারতীয় সংগীতে একখানি অত্যন্ত প্রয়োজনীয় 
গ্রন্থ । ১৭২৪ খৃষ্টাব্দে “সংগীতপারিজাত” পারসিক ভাষায় 
অনূদিত হয়েছিল। এই গ্রন্থে পণ্ডিত অহোবল নির্দিষ্ট দৈর্ঘ্যের 
বীণার তারের ভিন্ন ভিন্ন স্থানে বিভিন্ন শুদ্ধ ও বিকৃত স্বরের 
স্থাননির্ণয়ের তত্ব উপস্থাপিত কবেন। ভরতের নাট্যশান্ত্রে এই 

এই পদ্ধতির কিছুটা পরিচয় মেলে । সম্ভবত এই পদ্ধতি 
ভরতের পূর্ববতাঁকালের উন্ভাবনা। প্রাচীন বৈদিক যুগ থেকে 
এই পদ্ধতির প্রচলন ছিল বলে মনেহয়। পণ্ডিত অহোবল 
তার গ্রন্থে এই পদ্ধতিকে সহজবোধ্যভাবে প্রকাশ করেছেন । 
“সংগীতপারিজাতে, একুশ-বাইশটি রাগের নাম পাওয়া যায় । 


ওরঙ্গজেবের রাজত্বকাল 


ওরঙক্গজেব সংগীত-বিরোধী বাদশাহ ছিলেন। তার রাজত্ব- 
কালে (১৬৫৮-১৭০৭ খুস্টাব্ব ) তার কঠোর আদেশে ভারতীয় 
সংগীতের ধার! প্রায় রুদ্ধ হয়ে গিয়েছিল । রাজদরবারের সমস্ত 
গায়কগায়িকা রাজানুগ্রহে বঞ্চিত হয়েছিল । জীবিকা অর্জনের 
জন্য তখন তাদের হয় সংগীত ছেড়ে অন্য কোনো পন্থা অবলম্বন 
করতে হয়েছিল, নয় ওরঙ্গজেবের খাস রাজত্বের বাইরে দেশীয় 
রাজাদের রাজ্যে আশ্রয় নিতে হয়েছিল। ওরঙ্গজেব আইন 
করে সবরকম সংগীতের চর্চা বন্ধ করে দিয়েছিলেন । ফলে 
তৎকালে উত্তর ভারতে সংগীতের কোনো স্ফুরণ হয় নি। 


পণ্ডিত ব্যঙ্কটমোথী 


এই কালেদাক্ষিণাত্যের পণ্ডিত ব্যক্কটমোখী চতুর্দগ্ডপ্রকাশিক! 
নামে একখানি সংগীতগ্রন্থ রচনা করেন । এই গ্রন্থে বিজ্ঞান- 
সম্মত উপায়ে সপ্তকের বারোটি স্বর দ্বারা কি ভাবে বাহাত্বরটি 
ঠাট এবং কেবলমাত্র বাহাত্তরটি ঠাটই উৎপন্ন হতে পারে তার 


৪ ৪৯ 


বিস্তারিত বিবরণ আছে। পরে পণ্ডিত বিঞ্ণনারায়ণ ভাতখণ্ডে 
এই মতের অনেকটা গ্রহণ ও অবলম্বন করে তার বর্তমান সংগীত- 
পদ্ধতি প্রচলিত করেছেন । 


পণ্ডিত ভাবভট্ট 
এই কালেই পণ্ডিত ভাবভট্ট নামে এক সংগীত-বিদ্বানের পরিচয় 
পাওয়া যায়। সম্ভবত ইনি আকবরের সভার জগন্নাথ 
কবিরাজের পুত্র। ভাবভট্ট “অন্ুপবিলাস” '“অন্থুপাঙ্কুশ' ও 
“অন্ুপসংগীতরত্বাকর” নামক তিনখানি সংগীতগ্রন্থের রচয়িতা । 


মহম্মদ শাহের রাজত্বকাল 

গুরঙ্গজেবের পর ভারতীয় সংগীতে এক তমসাবৃত যুগ এসেছিল 
বল। যেতে পারে । ওরঙ্গজেবের সংগীত-বিরোধিতা ভারতীয় 
সংগীতের মুল-ধারাটিকে প্রায় লুপ্ত করে দিয়েছিল। তার 
উত্তরাধিকারীগণের মধ্যে মহম্মদ শাহ. তার রাজত্বকালে 
(১৭১৯ খুস্টাব্ব ) এই লুপ্তপ্রায় সংগীতের আংশিক পুনরুদ্ধার 
করেন। তার চেষ্টায় ভারতীয় সংগীতে আবার তার পূর্বগৌরব 
কতকাংশে ফিরে এসেছিল । এই সময়েও প্রসিদ্ধ গায়কগণ 
দিল্লির দরবার অলংকৃত করেছিলেন । এই গায়কগণের মধ্যে 
তানসেনের দৌহিত্রবংশীয় নিয়ামৎ খা বিশেষ প্রসিদ্ধ । 


নিয়ম খা (শাহ সদারল্গ ) 
নিয়ামৎ খা তানসেনের দৌহিত্রবংশীয় ছিলেন। তানসেনের 

জামাতা নবাৎ খা (মিশ্রি সিং ) তীর পূর্বপুরুষ । তানসেনের 
দৌহিত্র বংশের ধারা অনুযায়ী নিয়ামৎ খা বীণাবাদক 
ছিলেন । তখনকার দিনে উৎকৃষ্ট বাদকের চেয়েও গায়কের 
সম্মান বেশি ছিল। নিয়মাৎ খা এই রীতিতে অপমানিত 
বোধ করেন ও দরবার পরিত্যাগ করেন । মতান্তরে, তিনি 
বারবধূদের সংগীতশিক্ষা দানে অসম্মত হওয়ায় বাদশাহ তাকে 
পদচ্যুত করেন । অতঃপর নিয়ামত খা দিল্লির ছুটি মধুরকণ্ঠ 
ভিক্ষুক বালককে (জানি রন্থল ও গোলাম রস্থল ) নিজের 
গৃহে বারো বৎসর সংগীতশিক্ষা দেন। তিনি বুঝেছিলেন, 
ংগীতজগতে কিছু দান না করতে পারলে সম্মান পাওয়া যাবে 
না। তাই তিনি আমীর খসরু -প্রবতিত ও স্বলতান হুসেন শা 
প্রভৃতি সংগীতকলাকারের অনুস্থত কাওয়ালি রীতির সঙ্গে 
আলাপ ও ঞ্ুপদরীতির সংযোজনে এক অভিনব খেয়াল-পদ্ধতির 
স্ষ্টি করেন। এই খেয়াল গায়ন-পদ্ধতিতে বালক দুটিকে নিপুণ 
করে বাদশাহের দরবারে পাঠিয়ে দেন। তাদের গান শুনে 
সপরিষদ মহম্মদ শাহ, মুগ্ধ হন এবং তাদের গুরুর পরিচয় 
পেয়ে মহাসমাদরে নিয়ামৎ খাকে দরবারে পুনঃ অধিষ্ঠিত 
করেন। কালক্রমে নিয়ামৎ খা বাদশাহের এমন প্ররিয়পাত্র 
হয়ে ওঠেন যে বাদশাহ তাকে শাহ, সদারর্জ উপাধিতে ভূষিত 
করেন। 

শাহ. সদারঙ্গ বহুসংখ্যক খেয়াল গানের ত্রষ্টা। তার 
রচিত গান আজও হিন্দুস্থানে প্রচলিত আছে। বহু খেয়াল 

গানেই সদারঙ্গিলে বা সদারঙ্গ শব্দ শুনতে পাওয়া যায়। 
সদারঙ্জ আর-একটি কৌশল করেছিলেন । তিনি তার অনেক 
গানে মহম্মদ শাহ্‌ বাদশাহের নাম উল্লেখ করেছেন। তার 
গানগুলি প্রসিদ্ধ হওয়ার তাও একটা কারণ । 

সদারঙ্গের খেয়াল কাওয়ালি গান অপেক্ষা স্বতন্ত্র । 
কাওয়ালি মধ্য লয়ে গাওয়া হত, এতে বিলম্বিত লয়ের প্রয়োগ 
নেই, রাগ কিন্বা তানের বিস্তারও নেই; গানের অঙ্গেই তান 
গ্রথিত থাকত অথবা] দু-চারটি ছেটো ছোটো তান ব্যবহার করা 
হত। আকবরের জময়ে বাজবাহাছুর, চাদ খা, স্বরজ খা, 
সেখ বাহাউদ্দিন, চির মহম্মদ প্রভৃতি গায়কগণ কাওয়ালি 
গানকে হালক! ধরনের গান হিসেবেই গাইতেন। জৌনপুরের 
স্বলতান হুসেন শকাঁ বিলম্বিত লয়ে খেয়াল রচনা করেন ও 
€থেয়াল' নামকরণ করেন। তাও খেয়াল গানের প্রাথমিক অবস্থা । 
সদারঙ্গ খেয়ালে যে ধরণের গায়কির প্রবর্তন করেন তাতে 
পদের ন্যায় বিলম্বিত লয়ের স্থায়ী ও অস্তরাযুক্ত খেয়াল, দ্রেত 
লয়ের খেয়াল এবং বিলম্বিত খেয়ালের পদের দ্বারা পূর্ণাঙ 
বিলঘ্বিত আলাপের পন্থ। প্রদর্শন করেন। বীণার গমক ও 
জোড়ের অন্নুকরণে তিনি গমক তানের প্রবর্তন করেন। তা 
ছাড়া শাহ. সদারঙ্গ ধামারেরও শ্রেষ্ঠ রচয়িতা । শুধু কণ্ঠসংগীতের 
নয়, আমীর খসরু -প্রবতিত সেতারেরও তিনি উন্নতি সাধন 
করেন । তিনি সেতারে তিন তারের পরিবর্তে সাত তারের 
প্রবর্তন ও উৎকর্ষ সাধন করেন। সদারক্ষের সময় থেকেই 

যন্ত্রসংগীতের মর্ধাদা বেড়ে যেতে থাকে । মসীদ্‌থানি বাজনার 
প্রবর্তক মসীদ্‌ খা সদারঙ্গের শিষ্য ছিলেন । 


অদারঙ্গ 


অনেকে বলেন অদারঙ্গ সদারজের ভ্রাতা, আবার কেউ কেউ 
বলেন পুত্র! মহম্মদ শাহের দরবারে সদারঙ্ষের সঙ্গে 
অদারক্ষেরও নাম পাওয়া যায়। তিনি বীণকার ও গায়ক 
ছিলেন। অদারঙ্গ সম্ভবত ভিক্ষুকবংশের সন্তান । “এঅদারঙ' 
মোগল দরবারের উপাধি । তার আসল নাম ফিরোজ খ]। 
তিনি ফিরোজখানী তোড়ী” নামে একটি রাগ ্থষ্টি করেছিলেন। 
অদারঙ্জ ধামার ও খেয়াল ভালো গাইতেন । খেয়ালের উত্তম 
গায়ক হিসেবে সদারঙ্গের পরেই অদারঙ্গের নাম উল্লেখ 
করা হয়। 


মধ্যযুগের সংগীতজ্ঞগণের শ্রেণীভেদ 


মধ্যযুগের সংগীতবিদ্‌গণ চার প্রকারে শ্রেণীভুক্ত ছিলেন : 
প্রথমত, কলাবস্ত-_ ধারা ঞ্পদ গাইতেন ও বীণা! বাজাতেন ; 
দ্বিতীয়ত, কাওয়াল-- ধারা আমীর খসরু -প্রবতিত রীতি 
অন্নুসারে কাওয়ালি গান গাইতেন ; তৃতীয়ত, মিরাসি-__ যারা 
পেশাগতভাবে ভজন গান গাইতেন, এবং চতুর্থত, ধাড়ী-_ ধীরা 
প্রাচীন বংশাহুত্রমে পেশাগতভাবে গানবাজন1 করতেন-_ তারা 
কর্ফ। নামে একপ্রকার গান গাইতেন যার মধ্যে কিছু উচ্চাঙ্গ 

ংগীত ও কিছু পলীসংগীতের মিশ্রণ ছিল। বর্তমানে বড়ো 
বড়ো ওক্তাদের অধিকাংশই ধাড়ীসম্প্রদায়-উদ্ভূত। ধাড়ীরা 
ওস্তাদদের সঙ্গে সারেংগী বাজিয়ে সংগীত শিক্ষা করতেন। 
মিরাসি সম্প্রদায়ও ধাড়ীদের মতো বর্তমান যুগে বড়ো বডে। 
ওস্তাদের সম্প্রদায় হিসেবে প্রসিদ্ধ হয়েছেন । ধাড়ী ও 
মিরাসিগণ গায়িকা! ও নর্তকীদের সঙ্গে সংগত করতেন । 

আধুনিক যুগ 

পূর্ব আলোচনার পরিপ্রেক্ষিতে বল! যায় যে মধ্যযুগে দিল্লির 
বাদশাহদের আনকৃল্যে ও পৃষ্ঠপোষকতায় দিজির দরবারে 
বিশেষ বিশেষ সংগীতগুণীজ্ঞানীগণের অভূতপূর্ব সমাবেশ 
হয়েছিল এবং হিন্স্থানী সংগীতের বিশেষতঃ হিন্দুস্থাণী 
সংগীতের ক্রিয়াতবক দিকের উৎকর্ষ সাধিত হয়েছিল। বাদশাহ 
মহম্মদ শার মৃত্যুর পর দিল্লির সাআাজ্যিক ভিত্তি ক্রমশঃ ছূর্বল 
হতে থাকে এবং গুণীগণের পৃষ্ঠপোষকতার বাধুনিও তার ফলে 
শিথিল হতে থাকে । অবশেষে শাহ আলমের রাজত্বকালে 
দিলির গুণীসভায় ভাঙন ধরে এবং গুণীগণ ভারতবর্ষের নানা 
স্থানে ছড়িয়ে পড়েন। তানসেনের বংশধরগণ ভারতবধষের 
পূর্বাঞ্চলে ও তানসেনের শিষ্যবংশীয়গণ রাজপুতনাদি অঞ্চলে 
গমন করেন। সে-সব অঞ্চলের সংগীতরসিক নৃপতি ও নবাবগণ 
পরম আগ্রহে এই সব গুধীগণের পৃষ্ঠপোষকতা করেছিলেন । 
তার মধ্যে তানসেনের পুত্রবংশীয় ও দৌহিত্রবংশীয় গুণীগণের 
পৃষ্ঠপোষকতার প্রসঙ্গে বারানসী, বেত্িয়! ও রেবার রাজা এবং 
অযোধ্যার নবাবের নাম উল্লেখযোগ্য । 

তানসেন হিন্দুস্থানী সংগীতে বিশেষ প্রভাব বিস্তার করে- 
ছিলেন । তানসেনের পুত্র ও কন্যা -বংশীয় গুণীগণের ভারতবর্ষের 
নান। অঞ্চলে ছড়িয়ে পড়ার ফলে এই প্রভাব আরো ব্যাপক 

হয়েছিল। প্রকৃতপক্ষে সেনী ঘরানার প্রভাব আজও ব্যাপক- 
ভাবে বর্তমান । সেজন্য সেনী ঘরানার বিভিন্ন গুণীগণের পরিচয় 
পেলে হিন্দুস্থানী সংগীতের আধুনিক যুগের ইতিহাসের মুলস্থত্র 
ধরার স্থবিধে হবে। তহছদ্দেশ্যে পরবর্তী আলোচনা পরিস্ফুট 
করার জন্য এ স্থলে তানসেনের বংশলতিক সংকলন করা হল । 
বলা আবশ্যক যে উক্ত তালিকা ও তালিকান্ত্রে পরবর্তী 
আলোচনা বর্তমান গ্রন্থের কলেবর অনুযায়ী সংক্ষিপ্ত হবে । 

( পুত্রবংশ ) 
পা রাতের রা রি রর রাকাত 
| | 
হবতসেন সরৎদেন তবঙ্গসৈন ডা রথ 
মোহ সেন [রা ডি এ 
ূ উদয়সেন দয়ালসেন 
সুধী সেন 
কবীমসেন 
সধর রখ বাগরস খ। 
| 
হাসান খ! মনিদ থ। 


গোলাবখা বাহাছুব খাঁ! 


ডি 
ছর্থা জ্ঞানর্থ জাবনখ। 


শা শাশশীশীশি শি পাপ পর 


| |. | 
বাকরখা হায়দব খা বাহাদুর খ! 


রর রা 
জাঞফব খা প্যারর9! বাসৎরখ9খা কন্া 
| 


| বাহাদুরসেন খ! 
] 
[ 
ূ 
! 


| ০৬ | 
আলি মহম্মদ থা মহম্মদ আলিবখা রিয়াসৎ আলি 
(বড়কু মিঞা ) 





সদ স্পােস্পী পাপ শশা শি শশী নাট দিল্পাশি শা শপ শাাশিীীশী পা 


| ণ | 
কাজম আলি খা সাদক আলা আমেদ আলি নিসার আলিখ। 


কাশিম আলি খ! 


4 
কন্তা (বীণকার আমীব খার পত্বী ) 


৭ 


তানলসেন 
( কন্তাবংশ ) 


| 
সা (্বামী মিশ্রি পিং) 


সেধ থা রা রথ 
হোসেন খা 
বাজিৎ খাঁ 
তির খেসাল খা 
লাল খা 
নি খ। (শা সদাবঙ্গ ) 


তে ১.১ এ 
ফিবোজ খা অদাবঙ্গ ্্া খা মহাবঙ্গ 


| 4 
জীবন শা প্যাঁব খু (অংলীকট্‌) 
| 
4 
ছোট নবাৎ খা গন শ] 


| 
ওনবাও খ। কন্যা 
| 


১০ এ 
আমীরখা রহিমথা 


| | 
মহম্মদ উজার খা ফেয়ালী খঁ| 


মাগির রথ নাসির থা মাসির রখ! 





আপস পাপা পপপপাসপাাপাপাশাপাশাশাীশীগাীটি ছি 


| | 
কাম্মা থ| দবীরর৫থ! দিল্দার 

আলোচনার সুবিধার্থে যে-তালিকা সংকলন কর! হুল বলা 
বাহুল্য যে তার অন্তভূক্ত সব গুণী আধুনিক যুগের আওতায় 
পড়ে না। তানসেন প্রভৃতি গুণীগণ সম্পর্কে মধ্যযুগ পর্বে 
আলোচন] করা হয়েছে। তানসেনের পুত্রবংশীয় গুণীগণ গৌড়ীয় 
বাণীতে বিশেষ কুশলী ছিলেন । তাদের গায়ন-বাদনে প্রধানতঃ 
সরলতা ও রাগরূপের পরিস্ফুটতারই পরিচয় পাওয়া যেত। 
আর-একটি কথ] উল্লেখ করা আবশ্যক । তানসেন এবং বিলাস 
খা! এবং তার পুত্রবংশের অধস্তন কয়েক পুরুষের মধ্যে এই 
বিশেষত্ব লক্ষ্য করা যায় যে তাদের জীবনে সংগীতসাধনার সঙ্গে 
সঙ্গে আধ্যাত্মিক সাধনার একটি ধারাও ওতপ্রোতভাবে প্রবাতিত 
হয়েছিল । বিলাস খার পৌত্র করীমসেনের ছুই পুত্র স্ধর খা 
ও রাগরসর্খা । রাগরস খার পুত্র গুণী মসিদ খা মমিদখানি 
বাজনার শ্রষ্টা। সুধর খার পুত্র হাসান খাঁকে “সফেদ্‌ দেও, 
€ শুভ্রদেবতা ) বলা হত-_ তার সরল অন্তঃকরণ ও শুভ্রকান্তির 
জন্য । হাসান খা ও তৎপুত্র গোলাব খ। উত্তম ঞ্ুপদগায়ক 
ছিলেন। গোলাব খার তিন পুত্র ছঙ্জু্খা, জ্ঞান খা! ও 
জীবন খী-র মধ্যে ছজটখঁ! রবাব যন্ত্রে বিশেষ পারদশী ছিলেন 
এবং জ্ঞান খা ও জীবন খা ছিলেন ফ্রুপদী । ছু খার তিন 
পুত্র-- জাফর খা, প্যার খশ ও বাসৎ খী। জ্ঞান খার 
কোনো সম্তান ছিল না। জীবন খার পুত্রগণের মধ্যে বাহাছুর 
খঁ৷ বিষ্ণ্পুরের ( বাঁকুড়।) রাজা -কর্তৃক আমন্ত্রিত হয়ে বাংলাদেশে 
চলে আসেন । তার অনেক বাঙালী শিষ্য ও শিষ্যপরম্পরা 

পরবতাঁকালে দেশবিখ্যাত হয়েছিলেন । 

হিন্দুস্থানী সংগীতের ইতিহাসে পুর্বোল্লিখিত জাফর খা, 
প্যার খঁ! ও বাসৎ খার নাম বিশেষভাবে উল্লেখযোগ্য । এই তিন 
ভ্রাতা সংগীতসাধনার উচ্চ মার্গে গমনের অধিকারী হয়েছিলেন। 
গীত, বাগ, শৈলী ও সাধনায় তাদের স্থান তৎকালে সকলের 
শীর্ষে ছিল। জাফর খা ও প্যার খার পিত। ছু খার নিকটে 
সংগীতবিদ্ভা শিক্ষা করেছিলেন, আর বাসৎ খা শিক্ষালাভ 
করেছিলেন তার পিতৃব্য জ্ঞান খশার নিকটে । জ্ঞান খণ 
নিঃসন্তান ছিলেন বলে ভ্রাতুষ্পুত্র বাসৎ খাকেই পোষ্পুত্ররূপে 
গ্রহণ করেছিলেন এবং অতি যত্তবে তাকে পালন করেছিলেন । 
সংগীতবিগ্ভার সঙ্গে সঙ্গে বাসৎ খশাকে তিনি যোগসাধনাও শিক্ষা 
দিয়েছিলেন। তা ছাড়া এই তিন ভ্রাতা তানসেনের কন্তা- 
বংশীয় সংগীতগুণী নির্মল শ। বীণকারের স্মেহ ও শিক্ষা লাভেও 
ধন্য হয়েছিলেন । 

জাফর খা! ও প্যার খ॥ জাফর খা যন্ত্রসংগীতে সিদ্ধ 
ছিলেন । কঠোর সাধনায় তিনি "রবাবী” যন্ত্রসংগীত পদ্ধতিকে 
শীর্ষস্থানে তুলতে পেরেছিলেন । সুরশূঙ্গার যন্ত্রের অষ্টাও তিনিই। 
প্যার খাও সুরশূঙ্জার যন্ত্রই বাজাতেন বেশি। জাফর খা ও 
প্যার খাঁ উভয় ভ্রাতাই অনেক সময় রেবাধিপতি বিশ্বনাথ 
সিংহের সভায় থাকতেন । প্যার খা কেবলমাত্র একজন শ্রেষ্ঠ 
গায়ক ও বাদক ছিলেন না, তিনি একজন উচ্চস্তরের অষ্টাও 
ছিলেন। তিলককামোদ রাগ প্যার খারই স্থষ্টি। একটি 

গ্রাম্য স্বর থেকে তিনি এই রাগের উপাদান আহরণ করেছিলেন 
বলে কথিত আছে। 

বাসৎ খা ॥ জাফর খা ও প্যার খার কনিষ্ঠ ভ্রাতা বাসৎ 
খার জন্ম আনুমানিক ১৭৮৭ খৃষ্টাব্ে। সংগীতে তার শিক্ষা- 
দীক্ষা পিতৃব্য অপুত্রক জ্ঞান খার নিকটে । জাফর খা ও 
প্যার খা! সংগীতবিগ্ভায় অসাধারণ শিক্ষা ও পারদশিতা লাভ 
করেছিলেন সন্দেহ নাই, কিন্তু বাসৎ খার শিক্ষা আরো 
সর্বতোমুখী ছিল । বাসৎ খাঁ শুধু গীতবাগ্য তথ! সংগীতবিদ্ায় 
নয়, সংস্কৃত ধর্মশান্ত্র ও পাশা ভাষায়ও বিলক্ষণ পণ্ডিত ছিলেন । 
ফকীর জ্ঞান খাঁর প্রভাবে আবাল্য মানুষ হওয়ায় বাধ খার 
অন্তরে ধর্মভাবের বিকাশ হয়েছিল । বাসৎ খাঁর রবাবের হাত 
যেমন সুমিষ্ট ছিল, কণ্ঠও ছিল তেমনি সুমধুর । দৈবছুবিপাকে 
তাঁর হাত পঙ্থু হয়ে যাওয়ায় যৌবনেই তাকে রবার-বাদন ছেড়ে 
দিতে হয়, কিস্ত আজীবন তিনি তার কগসংগীতমুধা পবিবেশন 
করে গেছেন । 

লক্ষৌ দরবার ভেঙে যাওয়ার পর বাসৎ খা কলকাতায় এসে 
বৎসরাধিক কাল মেটিয়াবুরুজে ওয়াজেদ আলি শার দরৰারে 
ছিলেন। রাজা হরকুমার ঠাকুর তার কাছে রবাব ও সেতার 
শিক্ষা করেন এবং তাকে এক বিশেষ গুণীসভায় “সংগীতনায়ক" 
উপাধিতে ভূষিত করেন। বাসৎ খার জোষ্ঠ ভ্রাতা জাফর খার 
পৌত্র কাশিম আলি খাও বাসৎ খার নিকটে রবাবের তালিম 
ভালোভাবেই নিয়েছিলেন । বাসৎ খ৷ যথার্থ সংগীতান্নরাগীগণকে 

প্রাণ খুলে শিক্ষা দিতেন-_ কোনে! কপটতা বা কার্পণ্য তার 
ছিল না। বাংল দেশে বৎসরাধিক কাল অবস্থিতির পর তিনি 
গয়ার নিকটব্তাঁ টিকারি রাজ্যের অধিপতির আমন্ত্রণে তথায় 
গমন করেন এবং তার শেষজীবন গয়াতেই অতিবাহিত হয়। 
১৮৮৭ থুস্টাব্দে বাসৎ খ। পরলোকগমন করেন । 

তানসেনের কন্যাবংশীয় নিয়ামৎ খাঁর ( শা সদারঙ্গ ) কনিষ্ঠ 
পুত্র ভূপৎ খার ( মহারঙ্গ ) ছুই পুত্র-_ জীবন শা ও প্যার খা 
(অংলীকট্‌ )। জীবন শার দুই পুত্র- রসবীন খা ও নির্মল শা 
বীণকার হিসাবে অসাধারণ খ্যাতি অর্জন করেছিলেন । রসবীণ 
খা বীণা এত ভালে বাজাতেন যে তাকে ছোট নবাৎ খা বলা 
হত এবং কেউ কেউ আদর করে তাকে “রঙ্গারজ* বলতেন । 
নির্মল শাও খুব উচু দরের গুণী ছিলেন এবং অযোধ্যার নবাব- 
কর্তৃক “শাহ উপাধিতে ভূষিত হয়েছিলেন। সংগীতবিদ্যার 
প্রসারকর্মে নির্মল শা বিশেষ প্রসিদ্ধি লাভ করেছিলেন। তার 
শিষ্যুসংখ্যাও অনেক । নির্মল শার পুত্র ওমরাও খাঁ উত্তম বীণা- 
শিল্পী ছিলেন। তার ছুই পুত্র আমীর খা ও রহিম খাও বীণকার 
হিসাবে খ্যাতি অর্জন করেছিলেন। আমীর খাঁর ছুই পুত্র- 
মহম্মদ উজির খ৷ ও ফেয়ালী খা । তার মধ্যে জ্যেষ্ঠ উজীর খা 
সম্বন্ধে কিছুট! বিস্তারিতভাবে আলোচনা করা প্রয়োজন । 
কারণ উজীর খার সঙ্গে তৎকালীন একটি বৃহৎ সাংগীতিক 
পরিমণ্ডল সংশ্লিষ্ট । 

উজীর খা 

সংগীতনায়ক উজীর খাঁ আনুমানিক ১৮৬০ খুস্টাবে জন্মগ্রহণ 
করেন । এই সময়ে তার পিতা আমীর খাঁ বীণকার রামপুরে 
নবাৰ কান্বে আলি খার দরবারে ছিলেন । বিখ্যাত স্ুরশু্জার- 
বাদক বাহাছুর সেন খাও সেখানেই অবস্থিত ছিলেন । অতি 
বাল্যবয়সেই কসংগীতে ও যন্থসংগীতে উজীর খার বিশেষ 
অনুরাগ দৃষ্ট হয়। সাত-আট বৎসর বয়স থেকেই তিনি পিতার 
নিকট ঞ্ুপদ ও বীণ] শিক্ষা আরম্ত করেন । তার মাতামহ 
বাহাছ্বরসেন নিঃসন্তান ছিলেন । তাই তিনিও অপত্যনিবিশেষে 
উজীর খাকে ঞ্ুপদ ও রবাব শিক্ষাদান আরম্ত করেন। ফলে 
কৈশোরকাল উত্তীর্ণ হওয়ার পূর্বেই খা সাহেব বীণা, সুরশূঙ্গার, 
রবাব ও গ্রুপদে ব্যুৎপত্তি লাভ করেন । উজীর খাঁর শিক্ষা 
বিষয়ে বাহাছ্ুরসেন ও আমীর খাঁর মধ্যে প্রতিযোগিতা ছিল। 
উভয়েরই বাসন৷ ছিল যে উজীর খার দ্বারা তাঁদের কীতি ও 
নবনাম বজায় থাকবে । ফলে ক ও যন্ত্র উভয় সংগীতে খা সাহেব 
অশেষ গুণের অধিকারী হন। 

উজীর খা কৈশো'রেই মাতামহ ও পিতা উভয়কেই হারালেন । 
নবাব কান্বে আলি খাঁর জীবদ্দশায় তিনি তারই দরবারে 
প্রতিপালিত হন। কান্বে আলি খাঁর মৃত্যুর পর তার ভ্রাতা 
হায়দর আলি খা উজীর খাঁকে বিল্সিতে নিয়ে গেলেন ও 
সেখানে ছয় বৎসরকাল রাখলেন । ওই সময়ে হায়দর আলি 
খীর উদ্ভোগে তারই ঘনিষ্ঠ নবাববংশীয় কোনে! আত্মীয়ার সঙ্গে 

_উজীর খার বিবাহ হয়। বিবাহের পর খা সাহেব নবাব 
সাহেবের নিকট বিদায় গ্রহণপূর্বক দেশভ্রমণে বের হন। তখন 
তার বয়স ছাবিবশ বৎসর । 

রামপুর ও বিল্সিতে অবস্থানকালে উজীর খা শুধু দিন ৫ 
অভ্যাস করেন নি, উপযুক্ত পণ্ডিতের নিকট সংগীতশাস্ত্র, রামায়ণ 
মহাভারত ও পুরাণাদি শাস্তরগ্রন্থ; হিন্দী আরবী পাশা ও কিছু 
ইংরাজিও শিক্ষা করে বহুমুখী বিগ্ভার অধিকারী হয়েছিলেন । 
পুরাণ অবলম্বনে নাটক ও কবিতাদি হিন্দি ভাষায় রচনা করা 
তার অবসরবিনোদনের প্রধান অবলম্বন ছিল। তা ছাড়৷ 
চিত্রাঙ্কনেও তিনি পারদশাঁ ছিলেন । 

উজীর খার অপর মাতামহদ্বয় সাদেক আলি খা ও নিসার 
আলি খঁ!। তৎ্কালে বারানপীতে কাশীনরেশের রাজসভায় 
ছিলেন । উজীর খা অতঃপর কাশীধামে গমন করেন ও তাদের 
নিকটে কিছুকাল অবস্থান করেন। সাদেক আলি খার মৃত্যুর 
পর নিসার আলি খ কয়েক বৎসর জীবিত ছিলেন । তিনি 
রবাববংশীয় সকল গুপ্তবিদ্া ও বাহাছবর সেনেরও অজ্ঞাত অনেক 
ঞ্পদ উজীর খাকে দান করেন। নিসার আলির মৃত্যুর পর 
উজীর খা! কাশী পরিত্যাগ করে কলকাতায় আসেন ও 
কলকাতাতেই বসবাস করতে আরম্ভ করেন । কাশীতে পরে 
যখন মহম্মদ খ। সাহেব রাজগুর হন তখন উজ্জীর খা মাঝে মাঝে 
তার কাছে যেতেন । 

উজীর খ' কলকাতায় প্রায় সাত আট বৎসর ছিলেন। প্রতি 


৬৪ 


বৎসর কিছুকালের জন্য দেশভ্রমণ করায় তার বিশেষ আগ্রহ 
ছিল । মাতুল কাশিম আলি খার নিমন্ত্রণে ত্রিপুরার রাজদরবারে 
গিয়ে তিনি বিশেষ সম্মান লাভ করেছিলেন। দ্বারভাঙ। রাজ- 
দরবার, ইন্দোর-দরবার, হায়দরাবাদের নিজাম-দরবার ও মাদ্রাজ 
নগরীতে নিমন্ত্রিত হিসাবে গিয়ে খা সাহেব অসামান্য গুণপণা ও 
প্রতিভার পরিচয় দিয়েছেন। কলকাতায় মেটিয়াবুরুজের 
নবাবগণ, পাথুরিয়াঘাটার মহারাজা যতীন্দ্রমোহন ঠাকুর, রাজা 
ছুনী শীল, তারাপ্রসাদ ঘোষ মহাশয়, পঞ্চেৎগড়ের জমিদার 
প্রভৃতি গুণীগণ খা সাহেবের বিশেষ অনুরাগী ও ভক্ত ছিলেন । 
কলকাতায় থাকাকালে উজীর খা বাংলাভাষা শিক্ষা করেন । 
বাংল! কথ৷ তিনি উত্তমরাপেই বলতে পারতেন । 

কলকাতায় কয়েক বৎসর যাপনের পর উজীর খা রামপুরের 
নবাব হামিদ আলি খাঁর সংগীতগুরুর পদে অভিষিক্ত হয়ে তথায় 
গমন করেন । নবাব উজীর খার নিকট উত্তমরূপে বীণা ও 
হোরি-প্ুপদ শিক্ষা করেছিলেন, এবং খা সাহেবের পৃষ্ঠপোষকতার 
জন্য বিস্তর জমিদারি লিখে দিয়েছিলেন । নবাব খা সাহেবসহ 
মাঝে মাঝে দিল্লি বোশ্বাই মুসৌরী ইত্যাদি নগরে ভ্রমণে যেতেন, 
কিন্ত রামপুরে যাবার পর আর কলকাতায় আসার সথযোগ খা 
সাহেবের ঘটে ওঠে নি। 

রামপুরে উজীর খা সংগীতের নানা বিভাগে বহু শিষ্ত তৈরি 
করেছিলেন । নবাবদরবারে কয়েকজন হিন্দু ও মুনলমান অমাত্য 
ও নবাব-পরিবারস্থ ব্যক্তিগণ ছাড়াও খ1 সাহেবের অন্যান্য 

শিষ্যদের মধ্যে পঞ্চেখ্গড়ের জমিদার যাদবেন্দ্রবাবু, সেতার ও 
স্থরবাহার -বাদক নসির আলি, বীণকার মহম্মদ হোসেন, 
সেতারী আবদর রহিম প্রভৃতির নাম উল্লেখযোগ্য । এরা 
সকলেই খা সাহেবের যৌবন ও প্রো বয়সের শিষ্য । তারপরে 
স্বরোদী হাফেজ আলি খা ও বঙ্গগৌরব আলাউদ্দীন খা 
সাহেব তার শিষ্ত্ব গ্রহণ করে তার খ্যাতি ও কীন্তির যথেষ্ট 
প্রসার করেছেন । এ সকলের মধ্যে উজীর খার সবাপেক্ষা প্রিয় 
শিষ্যের নাম বলতে হলে আলাউদ্দীন খার নামই করতে হয় । 
উজীর খার তিন পুত্র-_ নাজির খা ব৷ প্যারে মিঞা, নাসির 
খ'1! ও সগীর খশ।। এ'রা সকলেই পিতার শ্রেষ্ঠ শিক্ষার অধিকারী 
হয়েছিলেন । তার মধ্যে প্যারে মিঞা পিতার নিকট বহুবৎসর 
ংগীতশিক্ষার স্নুযোগ পেয়েছিলেন, এবং তার প্রতিভাও 
পিতারই তুল্য ছিল। কিন্তু অকন্মাৎ কলেরার আক্রমণে প্যারে 
মিঞা অকালে কালের করালগ্রাসে পতিত হলে উজীর খণ 
অত্যন্ত মানসিক আঘাত পান। জ্যেষ্ঠ পুত্রের মৃত্যুর পর তার 
প্রাণপণ চেষ্টা ছিল যাতে তার বংশগত অমূল্য সম্পদ আপন 
ংশে উপযুক্ত আধারে রক্ষিত হয়। কনিষ্ঠ পুত্র সগীর খা 
ও পৌত্র দবীর খা তার গুণাবলীর উপযুক্ত অধিকারী হয়েছেন । 
১৯২৭ খুস্টাবে উজীর খ! পরলোকগমন করেন । 


উল্লিখিত আলোচনা থেকে হিন্দুস্থানী সংগীতের তৎকালীন 
পরিমণ্ডল ও তার সংশ্লিষ্টতা সম্বন্ধে কিছুটা ধারণ! হওয়া সম্ভব । 

কাশী, গোয়ালিয়র, রামপুর ইত্যাদি স্থান তো সাংগীতিক চর্চা ও 
পরিবেশের কেন্দ্রই ছিল। এ দিক থেকে একসময়ে জয়পুরের 
স্বনামও বড়ো কম ছিল না। উনবিংশ শতাব্দীর প্রথম দিকে 
জয়পুরের দরবারে বিশিষ্ট সংগীতগুণী ছিলেন ষটশাস্ত্রী বৈরাম খা। 
তিনি কর্ণাটক পণ্ডিতের নিকট শিক্ষাগ্রহণ করেছিলেন । মুলতঃ 
জয়পুরের ঘরান] হল স্থুরতসেনের ঘরানা । রাম খার নাতি 
জাকিরুদ্দিন আলাবন্দে নতুন স্টাইলে প্ুপদ প্রবর্তন করেন । 
তার ঞুপদ ছিল সংস্কৃতর্ধেষা। ঞ্ুপদচ্চার দিক থেকে বাংলা- 
দেশের বিষু্পুরও বিশেষভাবে উল্লেখযোগ্য । 

বিষুণপুর ॥ কথিত আছে, অষ্টাদশ শতাববীতে বিষুপুরের 
রাজার আমন্ত্রণে বাহাছুর খা বিষুণপুরে আসেন। উক্ত 
বাহাছুর খা জীবন খার কনিষ্ঠ পুত্র। বিষুপুরে বাহাছুর খার 
অবস্থান ও শিক্ষাদানের মাধ্যমে সেখানে ঞ্রুপদচার প্রসারের 
সহায়তা হয়। এই ঘরানার আদি ও বিশিষ্ট সংগীতজ্ঞ হিসাবে 
রামশক্কর ভট্টাচার্যের নাম বিশেষভাবে উল্লেখযোগ্য । 
রামশহ্বরের শিষ্যগণের মধ্যে ক্ষেত্রমোহন গোস্বামী, যছুনাথ 
ভট্টাচার্য (যছু ভট্ট), অনস্তলাল বন্দ্যোপাধ্যায় প্রভৃতি 
সংগীতজ্ঞগণ ব্বনামধন্য হয়েছিলেন । তাদের সম্বন্ধে পরে 
আলোচন। করা হবে। 


৬৭ 


ওয়াজেদ আলি শ৷ 

উনবিংশ শতাব্দীর মধ্যবতাঁ সময়ে ওয়াজেদ আলি শা 
ছিলেন লক্ষৌর নবাব । তিনি সংগীতজ্ঞ, গুণগ্রাহী ও স্বলেখক 
ছিলেন । লক্ষৌ দরবারের সঙ্গে তানসেনবংশীর গুণীগণের 
যোগাযোগ ছিল । ওয়াজেদ আলি শার লক্ষৌ দরবারে অনেক 
গুণীর সমাবেশ হয়েছিল | তানসেনের পুত্রবংশীয় ছু খার তিন 
পুত্র জাফর খী প্যার খা ও বাসৎ খাকেও তিনি এই দরবারে 
আহ্বান করে আনেন । ১৮৫৬ খৃষ্টাব্দে লর্ড ডালহোৌসী কৃশাসনের 
অভিযোগে অভিযুক্ত করে ওয়াজেদ আলি শাকে বাংলাদেশের 
মেটিয়াবুরুজে নির্বাসিত করেন এবং তার ব্যয়নির্বাহের জন্য 
বৎসরে বারে! লক্ষ টাকা বৃত্তি মগ্রুর করেন। মেটিয়াবুরজেও 
ওয়াজেদ আলি শা একটি গুণীসমাবেশের স্থষ্টি করেন এবং তার 
ফলে ততকালে বাংলাদেশে একটি বিশেষ সাংগীতিক পরিমগ্ডুলের 
পত্তন হয়। এই গুণীসমাবেশের সংশ্লিষ্টতায় বাসৎ খা ( ঞ্পদী। 
পরে গয়া চলে যান ), বাসৎ খাঁর জ্ঞোষ্ঠপুত্র আলি মহম্মদ খা 
€ বড়কু মিঞ| ), তাজ খা! (ফ্ুপদী। পরে নেপালে চলে যান ), 
কাশেম আলি খা (রবাবী। পরে নেপালে চলে যান), 
আহমেদ খী (খেয়ালী ) আলি বক্স (ঞ্রুপদী) প্রভৃতি 
গুণীগণের নাম উল্লেখযোগ্য । হিন্দুস্থানী সংগীতের বিভিন্ন 
বিষয়ের বিখ্যাত গুণীগণ এই সমাবেশে স্থান পেয়েছিলেন । 


৬৮ 


রামশঙ্কর ভট্টাচার্য 


বিষুপুর ঘরানার সংগীতধারার স্থুচনায় রামশস্কর ভট্টাচার্য 
এক বিশেষ আসন অধিকার করেছিলেন । বিষ্ুপুরে অষ্টাদশ 
শতাব্দীর শেষার্ধে সম্ভবত ১৭৬১ খুস্টান্ধে রামশস্কর জন্মগ্রহণ 
করেন। তার পিতা গদাধর ভট্টাচার্য বিষুপুরের রাজার 
সভাপণ্ডিত ছিলেন। তরুণ বয়সেই রামশঙ্করের সংগীত- 
প্রতিভার স্ফুরণ হয়েছিল। তার সংগীতশিক্ষার সুত্রপাঁত হয় 
একজন পশ্চিম ভারতীয় গুণী গায়কের নিকটে । কেউ কেউ 
রামশঙ্করকে বাহাদুর খার শিষ্য গদাধর চক্রবতাঁর শিত্স্থানীয় 
বলে থাকেন। কিন্তু এ তথ্যের যুক্তিবহতা কম। প্রসঙ্গত 
উল্লেখযোগ্য যে সেনী ঘরানার ঞ্রুপদরীতিই হোক বা পশ্চিম 
তারতীয় ধ্রুপদরীতিই হোক তার মূল-উৎস গোয়ালিয়ররীতি 
যার প্রবর্তক ছিলেন রাজা মান । রামশঙ্কর একাধারে সংগীতজ্ঞ 
ও সংগীতরচয়িতা ছিলেন__ তিনি ছিলেন উৎকৃষ্ট ঞপ্রপদগায়ক 
ও ফ্রুপদরচয়িতা । সংস্কৃত ভাষায় তার যথেষ্ট পাণ্ডিত্য ছিল। 
বাংলা ও সংস্কৃত উভয় ভাষাতেই তার রচিত ঞ্রুপদ আছে । 
১৮৫৩ খুস্টাব্দে রামশহ্কর ভট্টাচার্য পরলোকগমন করেন । 

বাংলাদেশে ঞ্পদ গানের মুল-ঘরান। হল বিষুণপুর-ঘরান। । 
এই ঘরানার আদি ও প্রধান ধারক রামশক্কর ভট্টাচার্য, এবং এই 
ঘরানার গীতরীতি রামশঙ্করের শিষ্যপরস্পরা ক্রমেই বর্তমানকাল 
পর্যস্ত বাহিত হয়ে আসছে। 

ক্ষেত্রমোহন গোস্বামী 

উনবিংশ শতাব্দীর প্রথম দিকে (১৮২৩?) মেদিনীপুর 
জেলার চন্দ্রকোনায় ক্ষেত্রমোহন গোব্বামী জন্মগ্রহণ করেন। 
তার পিতৃদেব রাধাকাস্ত গোস্বামী বাল্যবয়স থেকে তার পুত্র 
ক্ষেত্রমোহনের সংগীতান্থরাগ লক্ষ্য করে বিষ্ণুপুরে রামশঙ্কর 
ভষ্রাচার্ধের নিকট তার সংগীতশিক্ষার ব্যবস্থা করেন। ক্ষেত্র- 
মোহন দীর্ঘকাল গুরুগৃহে অবস্থিতি করে সংগীতবিষ্ভা উত্তমরূপে 
আয়ত্ত করেন। 

তারপর তিনি জীবিকার্জনের আশায় কলিকাতায় আসেন । 
পাথুরিয়াঘাটার রাজা যতীন্দ্রমোহন ঠাকুরের সঙ্গে পরিচয়ের 
ফলে তিনি সেখানকার সভাগায়ক নিযুক্ত হন এবং অবশিষ্ট 
জীবন সেখানেই অতিবাহিত করেন। পাথুরিয়াঘাটায় থাকা- 
কালেই ক্ষেত্রমোহনের সংগীতপ্রতিভা নানাভাবে বিচ্ছুরিতত 
হয়েছিল এবং তিনি বহুবিধ সম্মানে ভূষিত হয়েছিলেন। এই 
সময়েই তিনি বারাণসীর বিখ্যাত বীণকার ও ঞ্রুপদী লক্ষ্মীপ্রসাদ 
মিশরের নিকট প্রধানত যন্ত্রসংগীতে শিক্ষালাভ করার সুষোগ 
পান। 

ক্ষেত্রমোহন গোস্বামী বাংল! হিন্দি ও সংস্কৃত ভাষায় অনেক 
ফ্ুপদ রচনা করেন। রাজা যতীন্দ্রমোহন ঠাকুরের ভ্রাতা 
শোরীন্দ্রমোহন ঠাকুরের সহায়তায় তিনি বাংলা দণ্মাত্রিক 
স্বরলিপি-পদ্ধতির উদ্ভাবন করেন এবং ওই পদ্ধতিতে কতিপয় 
রলিপি-গ্রন্থ রচনা করেন। কঠকৌমুদী, সংগীতসার, 

গীতগোবিন্দের স্বরলিপি ইত্যাদি ক্ষেত্রমোহন-কৃত উল্লেখ- 
যোগ্য গ্রন্থাবলী | এঁকতান-বাগ্য ( অর্কে্ট্রা ) গঠনেও ক্ষেত্রমোহন 
এ দেশে পথিকৃৎ । বেঙ্গল আকডেমি অফ মিউজিক তাকে 
'সংগীতনায়ক' উপাধিতে ভূষিত করেন। তার শিষ্যগণের মধ্যে 
শোৌরীন্দ্রমোহন ঠাকুর, কুষ্ণধন বন্দ্যোপাধ্যায় ও কালীপ্রসন্ন 
বন্দ্যোপাধ্যায় সংগীতক্ষেত্রে বিশেষ যশ ও প্রতিষ্ঠা অর্জন 
করেছিলেন । ১৮৯৩ খুস্টাবে ক্ষেত্রমোহন গোস্বামী পরলোক- 
গমন করেন। 


অনন্তলাল বন্দ্যোপাধ্যায় 

রামশঙ্কর ভট্টাচার্যের কৃতী ও প্রিয় শিগ্গণের মধ্যে অনস্ত- 
লাল বন্দ্যোপাধ্যায় অন্যতম এবং কথিত আছে, সর্বাপেক্ষা 
প্রিয় শিষ্য ছিলেন। অনম্তলালের পিতৃদেব গঙ্গানারায়ণ 
বন্দ্যোপাধ্যায় পাগ্ডিত্যের জন্য খ্যাত ছিলেন । পুত্রকেও তিনি 
প্রথমে ব্যাকরণ ও পরে শ্রীমন্তাগবত পাঠে প্রবৃত্ত করেন । এই 
সময়ে অনস্তলালের মনে সংগীতপ্রেমের উন্মেষ হয় এবং 
রামশঙ্করের সার্থক শিক্ষায় ও নির্দেশনায় সংগীতের ক্রমোচ্চ 
সোপানে আরোহণ করেন ও বিশিষ্ট সংগীতবিদ হিসাবে 
স্বনামধন্য হন। 

অনস্তলাল নিরহঙ্কারী সচ্চরিত্র ও সংগীতশিক্ষাদানে অকৃপণ 
ব্যক্তি ছিলেন। বিষুপুরের তৎকালীন রাজা অনস্তলালের 
বিশেষ গুণগ্রাহী ছিলেন এবং তাকে “সংগীতকেশরী” উপাধিতে 

ভূষিত করেছিলেন । অনম্তলালের শিষ্যগণের মধো রাধিকা- 
প্রসাদ গোস্বামী ও গোপেশ্বর বন্দ্যোপাধ্যায় পরবর্তীকালে 
বিশেষ যশন্বী হয়েছিলেন । অনস্তলালের জ্ঞোষ্টপুত্র রাম প্রসন্ন 
বন্দ্যোপাধ্যায়ও কৃতবিদ্ভ ও বহুমুখী সংগীতগুণী ছিলেন । 


যছুনাথ ভট্টাচার্য ( যছু ভট্ট ) 

যছ্ছনাথ ভট্টাচার্য যছু ভট্ট নামেই অধিক পরিচিত। বিষুপুরে 
১৮৪০ খৃষ্টাব্দে যছু ভট্ট জন্মগ্রহণ করেন। পিতার নাম মধু 
ভট্টাচার্য । যছু ভট্রের সহজাত সংগীতগুণ ছিল। তিনি 
রামশঙ্কর ভট্টাচার্যের শিষ্ত্ব গ্রহণ করেছিলেন। কিন্তু তার 
কৈশোর বয়সেই রামশক্করের দেহাস্তর প্রাপ্তি ঘটে । তার পর 
যগ্নু ভট্ট ভারতবর্ষের বিভিন্ন সংগীতকেন্দ্রিক অঞ্চলে গমন করেন 
ও নানা সংগীতকলাকারের সংশ্লিষ্টতায় তার সংগীত প্রতিভার 
স্কুরণ হয়। তার সংগীতঘশব্যাপ্তির ফলে বিভিন্ন রাজসভ থেকে 
আহ্বান আসে এবং তিনি বিভিন্ন রাজসভায় সংগীতাচার্যরূপে 
অবস্থিতি করেন। পঞ্চকোটের রাজা যদ ভট্টকে “রজনাথ' 
উপাধিতে ও ত্রিপুরার মহারাজ বীরচন্দ্রমাণিক্য বাহাছুর 
“তানরাজ' উপাধিতে অলংকৃত করেছিলেন। তিনি কিছুকাল 
জোড়াসাকো ঠাকুরবাড়িতে অবস্থান করেছিলেন । রবীন্দ্রনাথ 
যু ভট্রের বিশেষ গুণগ্রাহী ছিলেন | রবীন্দ্রনাথের শিক্ষা- 
স্মৃতিতে য ভট্টের সংশ্লিষ্টার উল্লেখ পাওয়া যায়। 

যদ ভট্টের যশ গ্রুপদী হিসাবেই যদিও অধিক ব্যাপ্ত 

হয়েছিল, কগ্চসংগীত ও যন্ত্রসংগীতের বিভিন্ন বিষয়ে, যথ। 
ন্থরবাহার, সেতার, মৃদক্গ ইত্যাদিতে তিনি পারদর্শী ছিলেন! 
তার জীবন-কাল দীর্ঘ নয়, তবুও ওই সময়ের মধ্যেই তিনি 
সংগীতকলাবিদ্‌ হিসাবে ভারতখ্যাত হয়েছিলেন । 


রাধিকাপ্রসাদ গোস্বামী 

বিষুণপুরে ১৮৫৮ খৃস্টান্ে রাধিকাপ্রসাদ গোম্বামীর জন্ম 
হয়। বিখ্যাত মুদঙ্গবাদক জগংটাদ গোস্বামী তার পিতা । 
রাধিকাপ্রসাদের প্রথম জীবনে সংগীত গুরু ছু জন-_ যদ ভট্ট 
ও অনস্তলাল বন্দ্যোপাধ্যায় । কিস্তু তাদের কাছে দীর্ঘকাল 
সংগীতশিক্ষার স্বযোগ তার হয় নি। তাদের সাহচর্ষে এসে 
রাধিকাপ্রসাদের মনে সংগীতশিক্ষার যে স্পৃহ৷ জাগ্রত হয়েছিল 
তা পুরণ করবার মানসে তিনি কলকাতায় আসেন ও বেতিয়৷ 
ঘরানার বিখ্যাত ঞধ্ুপদী শিবনারায়ণ মিশ্র ও গুরুপ্রসাদ মিশরের 
নিকট দীর্ঘকাল উত্তমরূপে ঞ্ুপদের তালিম নেন । শেষোক্ত 
গুরুপ্রসাদ মিশ্রের নিকট কিছু খেয়ালও শিক্ষা করেন । তার 
পর রাধিকাপ্রসাদের সংগীতযশ ক্রমশঃ চতুদিকে ব্যাপ্ত হয়ে 
পড়ে। 

ংলাদেশে এবং বাইরেও ক্ল্যাসিকাল সংগীতের ক্ষেত্রে 
রাধিকা প্রসাদ গোত্বামীর নাম স্থপরিচিত। কিন্তু তার পূর্ণ 
যশসৌরভের অন্ত কারণও আছে। ব্রাহ্গধর্ম ও ব্রাহ্মদমাজের 
প্রবর্তনে একদিকে যেমন সামাজিক পরিবেশে পরিবর্তন 

ঘটেছিল অন্যদিকে সংগীতের পরিমগ্ডলেও রূপাস্তরের শ্ব্চন৷ 
হয়েছিল । সমষ্টিগত প্রার্থনায় সংগীত হল অপরিহার্য । মহমি 
দেবেন্দ্রনাথের আহবানে রাধিকাপ্রসাদ সংগীতাচার্যরূপে কয়েক 
বৎসর আদি ব্রাহ্মসমাজের সেবা করেন। তাঁর জীবনের এই 
অধ্যায়টি বিশেষভাবে স্মরণযোগ্য ৷ 

জীবনের শেষাংশে রাধিকাপ্রসাদ কাশীমবাজারের মহারাজা 
মণীন্দ্রচন্দ্র নন্দীর অনুরোধে কয়েক বৎসর বহরমপুরে ও পরে 
কলকাতায় পাথুরিয়াাটার ভূঁপেন্দ্রকচ ঘোষের বাড়িতে 
অবস্থান করেন। ১৯২৫ খস্টাব্দে বিষুপুরে রাধিকাপ্রসাদ 
পরলোকগমন করেন। 


রাজা শৌরীন্দ্রমোহন ঠাকুর 

১৮৪০ খৃস্টাব্ধে কলকাতার পাথুরিয়াঘাটা রাজবাড়িতে শৌরীন্দ্র- 
মোহন ঠাকুর জন্মগ্রহণ করেন। তার পিতার নাম হরকুমার 
ঠাকুর। শৌরীন্দ্রমোহন সাহিত্য ও সংগীত উভয় বিষয়েই 
কুশলী ছিলেন। তবে সংগীতজ্ঞ হিসাবেই তার পরিচিতি 
অধিক । 

শৌরীন্দ্রমোহন দীর্ঘকাল আলি মহম্মদ খার নিকট সংগীত 
শিক্ষা করেছিলেন । তিনি ছিলেন উত্তম ফ্ুপদী ও সেতারী। 
বাস্তবিকপক্ষে শৌরীন্দ্রমোহনের ন্যায় সংগীতজ্ঞ, সংগীত প্রেমী, 
সংগীতোৎসাহী ও পৃষ্ঠপোষকের তুলনা মেলে কম। তিনি 
স্বয়ং এবং ক্ষেত্রমোহন গোম্বামীর সহায়তায় উল্লেখযোগ্য 

ংগীতকর্ম করে গিয়েছেন । শোৌরীন্দ্রমোহন-কৃত [017155159] 
1119601% ০% 74510, যন্ত্র কোষ ইত্যাদি সংগীত-গ্রস্থাবলীতে 
তার জ্ঞানপরিধির বিস্তৃতি ও সংগ্রহ-প্রাচুর্যের প্রমাণ স্পষ্ট। 
১৯৪০ খ্ুস্টাব্দে তার দেহাস্তর ঘটে । 


কৃষ্ণধন বন্দ্যোপাধ্যায় 

কষ্ণধন বন্দ্যোপাধ্যায়ের জন্ম ১৮৪৬ খুস্টাবে। তিনি উচ্চ- 
শিক্ষিত ও যথার্থ সংগীতপ্রেমিক ছিলেন। তার প্রাণে 
সংগীতান্ুরাগ এত প্রবল ছিল যে তিনি ডেপুটি ম্যাজিস্ট্রেটের 
পদ ত্যাগ করে সংগীতসেবায় আত্মনিয়োগ করেন এবং আথিক 
কৃচ্ছৃতা স্বীকার করেও হিন্দুস্থানী সংগীতের ইতিহাসে মহৎ 
কীতি সম্পাদন করেন । 

কৃষ্ণধন বন্দ্যোপাধ্যায় সংগীত-বিষয়ে কয়েকখানি মুল্যবান 
গ্রস্থ রচনা করেছেন। তার মধ্যে তার গীতসুত্রপার গ্রন্থখানি 
নিঃসন্দেহে হিন্দুস্থানী সংগীতের ইতিহাসে একটি অতিশয় 
মূল্যবান সংযোজন | যে পরিশ্রম সহকারে তিনি এই গ্রন্থ 
রচনা করেছেন তার তুলনা মেলে কম। তা ছাড়া, উক্ত গ্রন্থে 
কৃষ্ধনের পাণ্ডিত্য, বিচারক্ষমতা, দূরদৃষ্টি ও উদার মনের 
পরিচয় স্পষ্ট । গীতস্বত্রসার গ্রন্থে উল্লিখিত কোনো কোনো 
বিষয়ে আজও গবেষণ। ও সিদ্ধান্তের প্রয়োজন আছে। 

১৯০৪ খৃস্টাবে কৃষ্ণধন বন্দ্যোপাধ্যায় পরলোকগমন করেন। 

পণ্ডিত বিষুনারায়ণ ভাতখণ্ডে 

পণ্ডিত বিষুণনারায়ণ ভাতথণ্ডে ১৮৬০ খ্ুস্টাব্ষে বোম্বাই 
প্রদেশে এক বধিষণ পরিবারে জন্মগ্রহণ করেন । বাল্যকাল 
থেকেই বিদ্ভাশিক্ষার সঙ্গে সঙ্গে সংগীত-বিষয়েও তার প্রবল 
অন্থরাগ ও বিশেষ ক্ষমতা লক্ষিত হয়। তার পিতামাতাও 
ততসম্পর্কে উচ্চাশ! পোষণ করতেন । পরিণত বয়সে একদিকে 
তিনি যেমন বি. এ. ও এল. এল. বি. পরীক্ষায় উত্তীর্ণ হন, অন্য 
দিকে নানা সংগীতগুণীর শিক্ষায় ও সাহচর্ধে সংগীত-বিষয়েও 
বিশেষ কুশলতা৷ অর্জন করেন । কর্মজীবনে আইন-ব্যবসায় 
তার উপজীব্য হলেও সংগীতকর্মেই তিনি অধিক মনোনিবেশ 
করেছিলেন। এজন্য তিনি মরাঠী ও ইংরেজি ভাষা ছাড়াও 
সংস্কৃত, হিন্দি, তেলেণ্ড, গুজরাটী ও বাংলা ভাষা শিক্ষা 
করেছিলেন। 

আধুনিক যুগের উত্তর ভারতীয় হিন্দুস্থানী সংগীতের ইতিহাসে 
পণ্ডিত বিষুণনারায়ণ ভারতখণ্ডে একটি' বিশেষ স্থান অধিকার 
করেছেন। “চতুর পণ্ডিত' নামে খ্যাত এই কুশলী সংগীতজ্ঞ 
ভারতবর্ষের বু সংগীতসমৃদ্ধ অঞ্চল পরিভ্রমণ করে অতিশয় 
পরিশ্রম সহকারে সংগীতের নানা উপকরণ সংগ্রহ করেছেন । 
তিনি দিল্লি, আগ্রা, লক্ষৌ, গয়া, কাশী, মথুরা, জয়পুর, যোধপুর 
ইত্যাদি অঞ্চল পর্যটনকালে ঞধ্ুপদ-খেয়ালাদি শিক্ষাক্থত্রে ও 
আলোচনাক্রমে তথ্যাদি সংগ্রহকার্ষে তৎকালীন বহু বিখ্যাত 
ওক্তাদগণের সঙ্গে সংশ্লিষ্ট হন । ১৯০৭ থুস্টাব্দে তিনি কলকাতায় 


ণ 


আসেন ও রাজা শৌরীন্দ্রমোহন ঠাকুরের সঙ্গে পরিচয়স্থৃত্রে ও 
তার যোগস্ত্রে এতদঞ্চলের সংগীতগুণীগণের নিকট থেকে 
ংগীত-তথ্যাদি সংগ্রহ করেন। 

পণ্ডিত ভাতখণ্ডে -কৃত গ্রন্থাবলীর মধ্যে হিন্দুস্থানী সংগীতের 
ক্রিয়াত্মক সংগীতের লিপি -সম্লিত ক্রমিক পুস্তকমালিক। 
ছয় খণ্ড ও হিন্দুস্থানী সংগীতের তত্বমুলক হিন্দুস্থানী সংগীত- 
পদ্ধতি চার খণ্ড বিশেষভাবে উল্লেখযোগ্য । এই মুল্যবান 
্রস্থাবলী রচনার দ্বারা একদিকে তিনি যেমন ও্তাদমুষ্টি থেকে 
সংগীতকে মুক্ত করে সর্বসাধারণের জন্য স্রসংরক্ষণ বিষয়ে 
প্রশংসনীয় কর্ম সম্পাদন করেছেন, অন্য দিকে তেমনি সংগীত- 
তত্বমূলক বিষয়ে জ্ঞান-আহরণ, গবেষণা ও বিচার-বিশ্লেষণের 
পথ প্রশস্ত করে দিয়েছেন। প্রসঙ্গত উল্লেখযোগ্য যে বরোদার 
মহারাজার পৃষ্ঠপোষকতায় ১৯১৫-১৬ খৃষ্টাব্দে পণ্ডিত ভাতখণ্ডেই 
প্রথম সর্বভারতীয় সংগীতসম্মেলনে আহ্বান করেছিলেন। 
কেবলমাত্র ক্রিয়াত্মক সংগীত পরিবেশনই এই সম্মেলনের উদ্দেশ্য 
ছিল ন|। মুখ্য উদ্দেশ্য ছিল, সংগীত-বিষয়ে আহরিত ও 
সিদ্ধান্তকৃত বিষয়ের আলোচনা! এবং মীমাংসিতব্য বিষয়ের 
উপস্থাপনা । আজকালকার সংগীতসম্মেলনের দারুণ সংখ্যা 
ধিক্যের দিনে পণ্ডিত ভাতখণ্ডের এই নীতি বিশেষভাবে স্মরণ 
করবার প্রয়োজন আছে। 

১৯৩৬ খস্টাব্দে পণ্ডিত বিষ্নারায়ণ ভাতথণ্ডে পরলোক- 
গমন করেন। 


৭৭ 


পণ্ডিত বিষ্ুদিগন্ঘর পলুক্কর 

পণ্ডিত বিষুদিগন্যর পলুস্কর ১৮৭২ খৃস্টাঝে জন্মগ্রহণ করেন । 
বাল্যকালে এক দূর্ঘটনায় তার দৃষ্টিশক্তির হীনতা ঘটে ও 
তার ফলে তার বিদ্যাশিক্ষা বন্ধ করতে হয়। তারপর তার 
পিতা মীরাজে বিশিষ্ট সঙ্গীতজ্ঞ বালকৃষ্ণ বুয়ার নিকট তার 
সংগীতশিক্ষার ব্যবস্থা করেন। বিষুদিগম্বর সেখানে অত্যন্ত 
নিষ্ঠার সহিত নিরলসভাবে সংগীতসাধনা করেন ও সংগীতে 
বিশেষ কুশলত৷ অর্জন করেন। 

পণ্ডিত বিষু্দিগম্থর সাধুপ্রকৃতির ব্যক্তি ছিলেন। তার 
জীবন সরল ও অনাড়ম্বর হলেও তিনি অত্যন্ত ব্যক্তিসচেতন 
ছিলেন। সংগীত ও সংগীতজ্ঞকে সম্মানজনক আসনে পুনঃ- 
প্রতিষ্ঠিত করার প্রতি তার লক্ষ্য ও চেষ্টা বিশেষভাবে লক্ষণীয়। 
ংগীতে প্রচলিত শুঙ্গাররসাত্মক বাণীর পরিবর্তে ভক্তিরসাত্মক 
বাণীর রচনা! প্রবর্তন করে তিনি সংগীতের প্রচার আরম্ভ করেন। 
১৯০৬ খৃস্টাব্দে পণ্ডিত বিষুদিগন্বর লাহোরে "গান্ধর্ব মহাবিদ্ভালয়' 
নামে একটি সংগীতশিক্ষালয় প্রতিষ্ঠা করেন । 

ভজন গান পরিবেশনের অনবগ্যতা বিষু্দিগম্বরের অন্যতম 
বৈশিষ্ট্য ছিল। তিনি তুলসীদাস, কবীর, মীরাবাঈ প্রভৃতি 
সাধক-সাধিকাগণের রচিত ভজন গাইতেন । ম্প্তই তিনি 
রামভক্ত ছিলেন। তার রচিত গানেও রামনামেরই প্রাধান্য 
দেখা যায়। 

পণ্ডিত বিষুদিগম্বর সংগীত-সম্পকিত বহু গ্রন্থ রচনা 


৭৮ 


করেছেন। তিনি বৈজ্ঞানিক ভিত্তিতে এক সংগীতলিপি-পদ্ধতি 
উদ্তাবন করেছিলেন । সংগীতলিপিকে যথাসম্ভব গীতরূপাহ্ুগ 
করার পক্ষে এই পদ্ধতি অন্যান্য অনেক পদ্ধতি অপেক্ষা 
অধিকতর সহায়ক । কিন্তু মুদ্রণের পক্ষে জটিলতার জন্য উক্ত 
পদ্ধতি তেমন প্রচলিত হয় নি। 

পণ্ডিত বিষু্দিগম্বরের শিষ্যগণের মধ্যে স্বনামধন্য পণ্ডিত 
ওক্কারনাথ ঠাকুর ও পণ্ডিত বিনায়করাও পটবর্ধনের নাম 
বিশেষভাবে উল্লেখযোগ্য । 

১৯৩১ খুস্টাব্ধে মীরাজে পণ্ডিত বিষুদিগম্বর পলুক্কর 
পরলোকগমন করেন । 


রবীন্দ্রনাথ ঠাকুর 

ভাগ্যগুণে এক-একটি দেশে এমন এক-একজন মহাপুরুষের 
আবির্ভাব হয় যিনি তার বহুমুখী প্রতিভার হ্যতিতে সমাজের 
সমস্ত স্তরকে উদ্ভাসিত করেন এবং আগামী বহু যুগের আলোক- 
বন্তিকার জন্য আলোর সঞ্চয় রেখে যান । গুরুদেব রবীন্দ্রনাথ 
ঠাকুর এমনই একজন মহাপুরুষ । ১৮৬১ থৃস্টার্ষের ৭ মে 
তারিখে কলিকাতার জোড়াসাকো ঠাকুরবাড়িতে রবীন্দ্রনাথ 
জন্মগ্রহণ করেন। পিতৃদেব মহধি দেবেন্দ্রনাথ ঠাকুর ও মাতা 
সারদাদেবী। 

রবীন্দ্রনাথ একাধারে কবি, সাহিত্যিক, সংগীতরচয়িতা, 
গায়ক, প্রবন্ধলেখক, সমালোচক, গল্প ও উপন্যাস অ্রষ্টা, 


৯ 


নাট্যকার, অভিনেতা এবং আরো কত কী। একাধারে 
এই-সব গুণাবলী থেকে বিশ্লি্ট করে তার সংগীতজীবন সম্পকে 
আলোচন কর! দুরূহ । বিশেষত তার সাহিত্য থেকে সংগীতকে 
কিছুতেই বিচ্ছিন্ন করা চলে না। তবুও বর্তমান গ্রন্থের 
বিষয়বস্তর পরিপ্রেক্ষিতে আমর] তার সংগীতচিন্তা ও সংগীতকর্ম 
সম্বন্ধে অতি সংক্ষেপে কিছুটা আভাস দেবার চেষ্টা করব । 

রবীন্দ্রনাথ-কর্তৃক রচিত গান রবীন্দ্রসংগীত নামে স্বতন্ত্র 
শ্রেণীভুক্ত হয়েছে । রবীন্দ্রসংগীতের প্রচারও কম হয় নি। 
কিন্তু হিন্দুস্থানী সংগীতে রবীন্দ্রনাথের দান সম্পর্কে তেমন 
আলোচন৷ হয়েছে কিন৷ সন্দেহ । সে-বিষয়টি জানতে হলে 
রবীন্দ্রনাথের সংগীতচিস্তার মুল-সুত্রটি ধরবার চেষ্টা করা 
প্রয়োজন । অহ্থান্য বিষয়ের ন্যায় সংগীত-বিষয়েও রবীন্দ্রনাথের 
সহজাত প্রতিভ। ছিল । ললিতকলার ক্ষেত্রে যথার্থ রসগ্রহণে 
তার ক্ষমত। ছিল অসাধারণ । সেই রস যখন তার প্রতিভাম্পর্শে 
জারিত হয়ে স্বকীয় রূপে অভিব্যক্ত হত অভিনবত্বের ছাপ নিয়ে 
তাতে বাহুল্য হত বজিত। তার পারিবারিক পরিবেশও তাকে 
এ বিষয়ে সাহায্য করেছে । 

রবীন্দ্রনাথের সংগীতজীবন-গঠনে প্রধানত পারিবারিক 
পরিবেশ, মহধির উৎসাহ ও পৃষ্ঠপোষকতা এবং জ্যোতিরিন্্ 
নাথের অভিভাবকত্ব বিশেষভাবে কার্যকর হয়েছে । বিশেষত 
শেষোক্ত কারণটি তিনি নিজে একাধিকবার অত্যন্ত শ্রদ্ধার সঙ্গে 
স্মরণ করেছেন । তিনি বলেছেন : 

“তখন আমার বয়স অল্প, গান গাহিতে আমার কণ্ের ক্রাস্তি 
ব৷ বাধামাত্র ছিল না। তখন বাড়িতে দিনের পর দিন, প্রহরের 
পর প্রহর সংগীতের অবিরলবিগলিত ঝরনা ঝরিয়া তাহার 
শীকরবর্ষণে মনের মধ্যে সবরের রামধন্বকের রঙ ছড়াইয়া দিতেছে ; 
তখন নবযৌবনে নব নব উগ্ভম নৃতন নৃতন কৌতৃহলের পথ 
ধরিয়৷ ধাবিত হইতেছে ; তখন সকল জিনিসই পরীক্ষা করিয়া 
দেখিতে চাই, কিছু যে পারিব না এমন মনেই হয় না; তখন 
লিখিতেছি, গাহিতেছি, অভিনয় করিতেছি, নিজেকে প্রচুরভাবে 
ঢালিয়া দিতেছি-__- আমার সেই কুড়ি বছরের বয়সটাতে এমনি 
করিয়া পদক্ষেপ করিয়াছি । সেদিন এই-যে আমার সমস্ত 
শক্তিকে এমন ছুর্দাম উৎসাহে দৌড় করাইয়াছিলেন, তাহার 
সারথি ছিলেন জ্যোতিদাদ1 ।.** আমার সমস্ত চিত্ববৃত্তিকে তিনি 

₹কোচমুক্ত করিয়৷ দিয়াছিলেন ।” 

জ্যোতিরিন্দ্রনাথ ছিলেন অসাধারণ সংগীতগুণী-_ একাধারে 
সংগীতশিল্পী, সংগীতশাস্ত্রবিদ ও সংগীতে উদারমনোভাবাপন্ন 
ব্যক্তি। একই ব্যক্তির মধ্যে এই তিনটি গুণের সমাবেশ 
কদাচিৎ ঘটে । প্রাচীন ভারতে সংগীতের ক্ষেত্রে কলাকার ও 
শান্ত্রবিদ ছিলেন একই ব্যক্তি। যিনি গীত বা বাদ পরিবেশন 
করতেন তিনিই সংগীতের তত্ব ও তথ্য -সম্বলিত গ্রন্থ রচনা 
করতেন । সেজন্য সংগীতশান্ত্র ও প্রত্যক্ষ গায়ন-বাদন ক্করিয়ায় 
গরমিল ছিল না। কিন্তু মধ্য যুগে বিশেষত তার শেষের দিকে 
এ নিয়মের ব্যত্যয় ঘটে । তার আলোচন] এ স্থলে অপ্রাসঙ্গিক । 

ংগীতের ক্রিয়া ও তত্ব উভয় বিষয়ের জ্ঞান জ্যোতিরিক্্নাথের 
মৌলিক সংগীতচিন্তার স্্টিতে সহায়তা করেছিল । বাস্তবিক. 
পক্ষে জ্যোতিরিন্দ্রনাথের সংগীতশিক্ষার তথ্য, সংগীতসংগ্রহের 
প্রাচুর্য, হবররক্ষণের পদ্ধতি ও প্রয়াস, আকারমাত্রিক স্বরলিপি- 
পদ্ধতির উন্নয়ন ও প্রচার, লয়নির্দেশের নৃতন প্রণালীর উদ্ভাবনা, 
ংগীত রচনার ধার! ইত্যাদি তথ্য ত্ক্সভাবে বিচার-বিশ্লেষণ 
করলে সংগীতের ক্ষেত্রে তার অসাধারণত্ব সম্বন্ধে কোনো সংশয় 
থাকে না। তার সাহচর্য রবীন্দ্রনাথের সংগীতজীবন গঠনে 
বিশেষ সহায়ক হয়েছিল। 
হিন্দুস্থানী সংগীতের আদর্শ ও মৌলিক উদ্দেশ্য সম্বন্ধে 
রবীন্দ্রনাথের যথার্থ শ্রদ্ধা, বোধ ও সচেতনতা ছিল। তার 
নান! বক্তৃতায় ও প্রবন্ধে, তার পত্রাবলীতে বিশেষত শ্রদ্ধেয়া 
ইন্দিরাদেবীর নিকট লিখিত পত্রগুচ্ছে, ধূর্জটীপ্রসাদ যুখোপাধ্যায় 
ও শ্রীদিলীপকূমার রায়ের সঙ্গে আলাপ-আলোচনাদিতে তীর 
সংগীতচিস্তার মৌলিকত্ব পরিস্ফুট | তার মধ্যে এ স্থলে প্রসঙ্গত 
অল্প কয়েকটি উল্লেখযোগ্য £ 
১, “আমাদের সংগীত জিনিসটাই ভূমার সুর; তার 
বৈরাগ্য, তার শাস্তি, তার গম্ভীরতা৷ সমস্ত সংকীর্ণ উত্তেজনাকে 
নষ্ট করে দেবার জন্যেই |” 
২. “আমাদের সংগীত যখন জীবন্ত ছিল, তখন ভাবের 
প্রতি যেরূপ মনোযোগ দেওয়। হইত সেরূপ মনোযোগ আর 
কোনে। দেশের সংগীতে দেওয়। হয় কি না সন্দেহ। আমাদের 

দেশে যখন বিভিন্ন তু ও বিভিন্ন সময়ের ভাবের সহিত 
মিলাইয়া বিভিন্ন রাগরাগিণী রচনা করা হইত, যখন আমাদের 
বাগরাগিণীর বিভিন্ন ভাবব্যগ্তক চিত্র পর্যন্ত ছিল, তখন স্পষ্টই 
বুঝা যাইতেছে যে, আমাদের দেশে রাগরাগিণী ভাবের 
সেবাতেই নিষুক্ত ছিল।” 

৩. “ভারতবর্ষের যেমন বাধাহীন পরিক্ষার আকাশ, 
বছদূর বিস্তৃত সমতলভূমি আছে, এমন যুরোপের কোথাও 
আছে কিনা সন্দেহ। এইজন্যে আমাদের জাতি যেন বুহৎ 
পৃথিবীর সেই অসীম বৈরাগ্য আবি্ধার করতে পেরেছে। 
এইজন্যে আমাদের পুরবীতে কিম্বা টোড়ীতে সমস্ত বিশাল 
জগতের অন্তরের হাহা-ধ্বনি যেন ব্যক্ত করছে, কারও ঘরের 
কথা নয়। পৃথিবীর একটা অংশ আছে যেটা কর্মপটু, স্েহশীল, 
সীমাবদ্ধ; তার ভাবটা আমাদের মনে তেমন প্রভাব বিস্তার 
করবার অবসর পায় নি। পৃথিবীর যে ভাবটা নির্জন, বিরল, 
অসীম, সেই আমাদের উদাসীন করে দিয়েছে । তাই সেতারে 
যখন উৈরবীর মীড় টানে আমাদের ভারতবষীয় হৃদয়ে একটা 
টান পড়ে ।” 

রবীন্দ্রনাথের সংগীতচিস্তা তার সংগীতরচনায় কিভাবে 
কার্ধকর হয়েছে তার বহু দৃষ্টান্ত উল্লেখ করা যায়। এ স্থলে 
তার অবতারণ৷ কর৷ উদ্দেশ্য নয়। বরঞ্চ হিন্দুস্থানী সংগীতের 
নানা বিষয়ে, যথা শ্রুতির সার্থকতা রাগ সংজ্ঞা, রাগরাগিণীর 
আদর্শ, এতিহ্াবাহা ঞ্ুপদ; অবুষঙ্গী যন্ত্র আর্টিস্ট, তানের 

উদ্দেশ্যাদি এবং তুলনামূলকভাবে যুরোপীয় ও ভারতীয় সংগীত 
ইত্যাদি বিষয়ে রবীন্দ্রনাথ কিরূপ রুচি ও যুক্তিসম্মত মত পোষণ 
করতেন তাই অধিকতর উল্লেখযোগ্য ৷ তার উক্তি অন্রান্ত এবং 
বছ ক্ষেত্রে দিকৃদর্শণন্বরূপ : 
শ্রুতির সার্থকতা! 
“শ্রুতির আমাদের গানের সুক্ষ স্বায়ুতন্ত্র। এরই যোগে এক 
স্বর কেবল যে আর-এক স্তরের পাশাপাশি থাকে তা নয়, 
তাদের মধ্যে নাড়ির সম্বন্ধ ঘটে। এই নাড়ির সম্বন্ধ ছিন্ন করলে 
রাগরাগিণী যদি বা টেকে তাদের ছাদট! বদল হয়ে যায়।” 
রাগ-সংজ্ঞা 

“রাগ শব্দের গোড়াকার মানে রঙ । এই শব্দটা যখন মনের 
সম্বন্ধে ব্যবহার কর হয় তখন বোঝায় ভালো লাগা । বাংলায় 
রাগ কথাটার মানে ক্রোধ । ইংরেজিতে 1389910 বলিতে 
ভালো লাগা আর ক্রোধ দ্ুইই বোঝায়। ভালো লাগা আর 
ক্রোধ এই ছুয়ের মধ্যে একটা এঁক্য আছে। এই ছুটো ভাবেই 
চিত্ত উদ্দীপ্ত হইয়া উঠে। এই ছুয়েরই এক রঙ, সেই রঙট! 
রাঙা । ওটা রক্তের রঙ, হৃদয়ের নিজের আভা 1৮ 

রাগের শৈলীগত সংজ্ঞা বু স্থলেই পাওয়া যায়। কিন্তু 
রাগের ভাবরূপের সংজ্ঞা রবীন্দ্রনাথের মতো এত উত্তমরূপে 
আর-কেউ দিয়েছেন কি না সন্দেহ । 

রাগরাগিণীর আদর্শ 

পুরবীতেই বা কেন সন্ধ্যাকাল মনে আসে আর ভৈরোতেই ব৷ 
কেন প্রভাত মনে আসে? পুরবীতেও কোমল স্থরের বাহুল্য, 
ভৈরোতেও কোমল সুরের বাহুল্য, তবে উভয়েতে বিভিন্ন 
ফল উৎপন্ন করে কেন? তাহা কি কেবলমাত্র প্রাচীন সংস্কার 
হইতে হয়? তাহা নহে। তাহার গুঢ় কারণ বিদ্যমান আছে । 
প্রথমত প্রভাতের রাগিণী ও সন্ধ্যার রাগিণী উভয়েতেই কোমল 
স্বরের আবশ্যক । প্রভাত যেমন অতি ধীরে ধীরে, অতি 
ক্রমশ নয়ন উন্মীলিত করে, সন্ধ্যা তেমনি অতি ধীরে ধীরে, 
অতি ক্রমশ নয়ন নিমীলিত করে ।:* একটাতে স্তরের ক্রমশ 
উত্তরোত্তর বিকাশ, আর-একটাতে অতি ধীরে ধীরে ক্রমশ 
নিমীলন হইয়া আসা আবশ্যক। ভৈরেো ও পুরবীতে সেই 
বিভিন্নতা রক্ষিত হইয়াছে, এই জন্যই প্রভাত ও সন্ধ্যা উক্ত ছুই 
রাগিণীতে মুতিমান ।” 


এঁতিহাবাহী গ্রুপদ 


“আমরা বাল্যকালে ঞ্ুপদ গান শুনতে অভ্যন্ত, তার আভিজাত্য 
বৃহৎ সীমার মধ্যে আপন মর্যাদা রক্ষা করে। এই ঞপদ গানে 
আমরা ছুটে! জিনিস পেয়েছি : এক দিকে তার বিপুলতা৷ গভীরতা, 
আর-এক দিকে তার আত্মদমন, স্থসংগতির মধ্যে আপন ওজন 
রক্ষা করা । এই গ্রুপদের স্যষ্টি আগেকার চেয়ে আরও বিস্তীর্ণ 
হোক, আরও বনুকক্ষবিশিষ্ট হোক, তার ভিত্তিসীমার মধ্যে 

বহুবৈচিত্র্য ঘটুক, তা হলে সংগীতে আমাদের প্রতিভা বিশ্ব- 
বিজয়ী হবে ।” 
অনুষঙ্গী যন্ত্ 
“বাংলা দেশে আধুনিক যুগের যখন সবে আরম্তকাল তখন আমি 
জন্মেছি। পুরাতন যুগের আলো তখন য্লান হয়ে আসছে কিন্তু 
একেবারে বিলীন হয় নি।*. দেখেছি তখনকার বিশিষ্ট 
' পরিবারে সংগীতবিগ্ভার অধিকার বৈদগ্ধ্যের প্রমাণ বলে গণ্য 
হত।--- সৌভাগ্যক্রমে তখনো আমাদের সংগীতরাজ্যে বকৃস্‌- 
হারমোনিয়মের মহামারী কলুষিত করে নি হাওয়াকে । তন্থুরার 
তারে নিজের হাতে সুর বেঁধে সেটাকে কাধে হেলিয়ে আলাপের 
ভূমিকা দিয়ে যখন বড়ো বড়ো গীতরচয়িতার ঞপদ গানে গায়ক 
নিস্তব্ধ সভ! মুখরিত করতেন |” 
আটিস্ট, 

“আলাপের উপাদানরূপে আছে বিশেষ রাগরাগিণী, সেগুলি 
গানের সীমার দ্বার! পূর্ব হতেই কোনো রচয়িতার হাতে নিদিষ্ট 
রূপপায়নি। আলাপে গায়ক আপন শক্তি ও রুচি অনুসারে 
তাদের রূপ দিতে দিতে চলেন। এ স্থলে অত্যন্ত সহজ কথাটা 
এই, যিনি পারলেন রূপ দিতে তাঁকে আটিস্ট, হিসাবে বলব 
ধন্য, যিনি পারলেন না, কেবল উপাদানটিকে নিয়ে তুলো 
ধুনতে লাগলেন, তাকে গীতবিদ্ভাবিশারদ বলতে পারি কিন্তু 
আটিস্ট, বলতে পারি নে-_ অর্থাৎ তাকে ওস্তাদ বলতে 
পারি কিন্ত কালোয়াৎ বলতে' পারবে! না। কালোয়াৎ 

অর্থাৎ কলাবৎ। কল! শব্দের মধ্যে আছে সামাবদ্ধতার তত্র, 
সেই সীমা যেটা রূপেরই সীমা 1. জগতে কলাবতৎ “কোটিকে 
গুটিক মেলে”, বলবতের প্রাছুর্ভাব অপরিমিত |” 

তানের উদ্দেশ 
“গায়কের চিত্ত হইতে গানের আনন্দই বিচিত্র তানের মধ্যে 
প্রসারিত হইতেছে । যেখানে সেই আনন্দ হূর্বল, শক্তিও 
সেখানে ক্ষীণ। 

“গানের এই তানগুলি গানের আনন্দ হইতে যেমন নানা 
ধারায় উৎসারিত হইতে থাকে, তেমনি তাহার] সেই আনন্দের 
মধ্যেই ফিরিয়া আসে । বস্তত এই তানগুলি বাহিরে ছোটে 
কিন্ত গানের ভিতরকারই আনন্দকে তাহার! ভরিয়া তোলে । 
তাহারা মুল হইতে বাহির হইতে থাকে, কিন্তু তাহাতে মূলের 
ক্ষয় হয় না, মূলের মূল্য বাড়িয়াই উঠে । 

“কিন্ত যদি আনন্দের সঙ্গে তানের যোগ বিচ্ছিন্ন হইয়া যায় 
তাহা হইলে উপ্টাই হয়। তাহা হইলে তানের দ্বারা গান 
কেবল ছূর্বল হইতেই থাকে । সে তানে নিয়ম যতই জটিল ও 
'বিশুদ্ধ থাক-না কেন গানকে সে কিছুতেই রস দেয় না, তাহা 
হইতে সে কেবল হরণ করিয়াই চলে ।” 


মুরোপীয় ও ভারতীয় সংগীত 
“যুরোপের প্রত্যেক গানে অছে বিশেষ ব্যক্তিত্ব সে আপনার 
মধ্যে প্রধানত আত্মমর্ধাদাই প্রকাশ করে। ভারতে প্রত্যেক 

গান একটি বিশেষ জাতীয়, সে আপনার মধ্যে প্রধানত জাতি- 
মর্যাদাই প্রকাশ করে । যুরোপীয় ওস্তাদকে সাবধানে গানের 
ব্যক্তিত্ব বজায় রেখে চলতে হয়। আমাদের দেশের গানে 
ব্যক্তিত্ব আছে কেবল সে কোন্‌ জাতি তাই সম্তোষজনকরূপে 
প্রমাণ করবার জন্তে। যুরোপে গান সম্বন্ধে যে কর্তৃত্ব গান- 
রচয়িতার, আমাদের দেশে তাই ছুজনে বখরা করে নিয়েছে, 
গানওয়াল৷ এবং গাহনেওয়ালা । যেখানে কর্তৃত্বের এমন জুড়ি 
হাকানে। হয় সেখানে রাস্তাট! চওড়া হওয়। চাই । গানের সেই 
চওড়া রাস্তার নাম রাগরাগিণী। সেটা গানকর্তার প্রাইভেট 
রাস্তা নয়, সেখানে ট্রেস্পাসের আইন খাটে না।” 

সংগীত-সম্পকিত রবীন্দ্রনাথের এবন্িধ উক্তিসমূহ পা, 
অনুধাবন ও বিচার-বিশ্লেষণ করলে স্পষ্টই প্রতীয়মান হয় যে 
আধুনিক যুগের রবীন্দ্রনাথ হিন্দুস্থানী সংগীতের মৌলিক চিস্তা- 
ধারার শ্রেষ্ঠ ভাষ্যকার । ১৯৩৪ খুস্টাব্দে প্রথম অল বেঙ্গল 
মিউজিক কন্ফারেন্সের উদ্বোধন-ভাষণে এবং তৎপুর্ববর্তী ও 
পরবর্তী বহু বক্তৃতা ও রচনায় তিনি সংগীত-সম্পকিত যে-সব 
পথনির্দেশ দিয়েছেন তা যথাযথভাবে অনুস্থত হলে যে 
হিন্দুস্থানী সংগীতের মান ও মর্যাদার উন্নয়ন হবে এ বিষয়ে 
কোনো সন্দেহ নাই। ১৯৪১ থুস্টাব্দের ৭ অগস্ট, তারিখে 
বহুমুখী প্রতিভাধর রবীন্দ্রনাথের তিরোধান ঘটে । 

